Q=8	C=3	SS=2	LS=2	PS=0	DC=0	LC=0	SD=0	BS=54	G0=255	G1=124	G2=51	DLID=ber_Latn	BODY="Ṣellit tura f Muḥemmed"! > Imyura > Tamedyazt\nI winna d-yusan si Ccam, muqlet anida yeqqim!\nΓiwlet awit-t-id s axxam, γur-neγ ulac anwa ur d-nekcim!\nMedden akk yefka-yasen sslam, γas ma yiwen ur t-yessin.\nYerna ikerrez s leqlam, cclaγem-is ur ten-yebrin.\nAmzun yesseḍḥa i t-nγil, nenna-yas yya-d, kcem-d!\nDi lğal-ik seksu ur yeftil, lxir yezga yugar-d.\nDγa yefser-aγ-d agertil: "Ṣellit tura f Muḥemmed"!\nΓiwlet awit-as-d aεdil, lqedra n Rebbi tewweḍ-d!\nYeqqel uεeṭṭaṛ d limam, yemla-yaγ ayen ur neẓra.\nYebna-yaγ tamurt d Ccam, d amaṣṣut yerna yeγra.\nLemmer ur k-neqbil a lhemm, tili akkagi ur d aγ-teḍra.\nNeğğa-k tkecmeḍ-d s axxam, tessufγeḍ-aγ-d γer berra.\nAy atma lemmer ur nḥuss, lemmer ur d aγ-iḥuz lhemm.\nWi yebγan yecxer, yesnuffus, mi yeṭṭeṣ ad as-nernu lγemm.\nMa yella teεya-m deg wallus, d tamacahut tessnem.\nKkatet ihi i uεeṭṭaṛ afus, ma ur tufim d acu ara txedmem!\nAẓawan: Mendelssohn - E Minor, Op. 64 (tukkist)\nAẓawan yerrat-id: Urezqi At Ḥemmuc\nAsefru yessawel-it-id: Sεid At Mεemmer\nAzul fell-ak a Sεid, riγ ad ak-iniγ d akken awal-a "aεeṭṭaṛ" ma nezmer a s-nekkes tummeẓt-nni (taneqqiṭ) i "r" ?\nBelεid - Tinin-is...\nMa tessurfeḍ-iyi a Meẓyan, "tummest" = lbunya, ddebza s taεrabt neγ le poing. Ma d taneqqiḍt = agaz, le point s tefransist.\nMa yessuref-iyi Sεid, add-rreγ deg umkan-is : maççi kan tzemreḍ ad tekkseḍ taneqqiḍt i UΣEṬṬAR, axaṭer tufayt tneṭṭeḍ, am di ẓRiγ, yeḍRa, ad ten nar bla agaz.\nTanemmirt a Belεid γef tedmi-k, awal "tummeẓt" deg taggara n wungal "timlilit n tγermiwin" n Ğamal Benεuf, isedda-d amawal anda d-yers d akken "tummeẓt" anamek-is (lmeεna-s) un point.\nIhi nekk di tazwara γileγ "tummeẓt" d taneqqiṭ ziγ d lbunya.\nAzul fell-awen a Meẓyan d Belεid,\ntanemmirt ilmend n wayen akk d-tennam!\nA Meẓyan, s uqerru-w ma ẓriγ tiririt iwulmen γef wayen d-steqsaḍ. Asefru-a ngum ad t-id-serseγ deg wesmel iεedda-d γef ufus n dda Ğamal, yesseγti deg-s aṭas n wagulen yakan. Yezmer ad yili ahat yezgel ur iwala ara amek i yuriγ aεeṭṭar. Ula d nekk lemmer tura ara t-aruγ akka d-tenniḍ kan ara t-aruγ, wissen acuγer yettwaru akken. Ahat yewwet-iyi wugur neγ d dda Ğamal i t-yerran akken???\nNgum ad ak-iniγ ayen ur nelli, ttifxir a n-rağu kan ar d yedlu dda Ğamal γer wesmel, ad aγ-d-yini ayen yellan.\nTanemmirt ay atmaten!\naqlin usiy-d - Tinin-is...\nAzul fell-awen i meṛa γas yiwen ur tesineγ\nahat kra yekad zegneγ, kra zegsen\nula d-nekni neb-rayasenṭ!\nur-gziγ ara anamek n sin w-awalen:\naεdil uk d w-allus?\n- Aεdil d winna nettarra d taduli, d lγemm, ahat teqqarem-as aεlaw? Anamek umeslay deg usefru: Din din nessekcem-it s usu ad yesseḥmu.\n- Allus d aεiwed, d tuzzya tunnḍa deg umeslay, anamek umeslay deg usefru: D aseḥrukket, d tiyita n tefḍist s wawal, d tuffẓa n llazuq s umeslay, d allus n tezlit-nni kan nessen..atg.\nzik aγerda n lğamaε yerwa laẓ d usemmiḍ, tura bnan-as lğamaε, deg unebdu klimatizi, di tegrest d lḥamu, ayen ira wemdan yuffa-t, aεeṭṭar yesselmad amek ara γulen Udayen, amek ara tettwiḥqer tmeṭṭut, amek ara sshun ansayen-nsen, aṭas twuri i d-yenulfan: wi iran lğennet a tt-yekcem, ilaq a d-izur mekka!\ntanemmirt a Dda Sεid γef isefra-inek sεan anamek meqqer, yal yiwen anda ara t-ḥazen.\nazul a Meẓyan akk d Belεid, tineqqiṭ ahat tesεa isem nniḍen s tmaziγt, ma d lbunya, nekkni neqqar-as ukkim neγ tukkimt.\nsalem - Tinin-is...\ntanemmirt-ik a sεid γef wayen iγ-d ttawid, asefru n tikelt-a icuba win n ferhat imaziγen imula di taγect-nni n uεṭṭar deg usentel , d ayen icebḥen nezzeh , ṛuẓma aqli-k da a sεid ,tili yeqfel tibbura-s wesmel-a.\ntamawt kan γef win ik-yennan aεeṭṭar ur tella degs tuffayt, nek wallaγ ma ulac degs tuffayt γef " tt" ad yuγal d aεettar .ihi d "t" kan.\nAzul ay atmaten,\nAql-aγ akk da, yal wa yella s wayeḍ, yal yiwen iqeddec ayen yezmer d wakken yestufa, ulac anwa i d-yekkan sennig wayeḍ.\nNekk ahat sfaqeγ-tt acemma, daya.\nAsmel-a yemmuger-iyi-d s werfad ifassen-is seg wasmi d-rziγ γur-s tikkelt tamenzut, akken walaγ yeldi tiwwura-s daγen i yal win neγ tin iran ad yaru neγ ad taru s teqaylit, ladγa ma dayen ara d-yeglun s kra n lewqam i yedles-nneγ s umata. Ihi d asmel-nneγ akken ma nella.\nImerza n yal ass, widak i d aγ-yettaken tabγest i nekkni s widak yesxerbuucen akka kra, d nutni i d lsass n tudert-is wesmel-a.\nTaggara n imalas yezrin lliγ di Hamurg, necden-iyi-d yeqayliyen yeddren dinna γer tmeγra n yennayer, yenna-yi-d yiwen deg-sen kečč a Sεid tezgiḍ deg wesmel n imyura.net, nniγ-as ih, acku winna d asmel n teqbaylit.\nYenna-k: Amek idrimen, ad yili d kečč kan i yettaγen aṭas gar-asen.\nNekk: Ur gziγ acemma di lehdur-ik, idrimen?\nNetta: Idrimen ih, ahdum-nni yakk i d-ikecmen si tsusant, εni drus a winnat? ( Yerna s nniya-s ).\nNekk: Ah, tura gziγ-k, uḥeqq baba-k d jeddi-k ar d-aγ-yugar akk mmi-s n Wemsed, yettagad-it gma-tneγ Winna, yettak-as 80% n wayen akk d-ikecmen, 20% nbeṭṭut akken ma nella.\nQqimeγ iman-iw kan la ttmeyyizeγ, d isura i d-yuragen zdat wallen-iw. Yak yelha, yefka-yi-d tikta ad ssefruγ.\nAzul a Meẓyan,\nsegmi ur d-yerzi ara dda Ğamal γer da, atan steqsaγ-d\nK. Uzerrad, ata wayen d-yenna:\n" Aru: Aεeṭṭar war taneqqiṭ".\nTanemmirt ilmend uwehhi a Meẓyan a gma!\nAzul, tanemmirt a Sεid, tanemmirt i Kamal Uzerrad γur-s i llant tsura ! A Sεid ! Imi tessneḍ K. Uzerrad d Ğ. Benεuf aql-ak teṭṭfeḍ di tama tazedgant n yeqbayliyen yettarun taqbaylit !\nD tidet a Meẓyan, dda Ğamal d Kamal" Messed!" rran-asen-d tudert i iẓuran n tezdeg ( ayen ara d-yini wemdan drus ).\nTanemmirt a gma!\nyuẓẓa ad yeẓiẓen\ntessaḥeḍ-t-id a lkanun\nur yeğği ara yerγen\nyekker izuγer-d agermum\nayen akk i d-nezdem\nyuγal d iγiγden\ns tfagenwin agens iγum\nmi t-nwiγ yefhem\nd tamedwast i d-yeddem\nd nekk i ibγa a y-iḍum\nma tselleḍ iteγri\nma ur d-tban ansi\nffγ-d a Mḥend a k-ssreγ\nyusa-d d inebgi\nyuγal d imezgi\ninit-iyi ma ad as-ffγeγ\nssusmeγ ur yessli\nhedreγ ur yessli\nur zmireγ ad naγeγ\ndeg usiddi n Zedek: liḥala n tmurt\nazul a Sεid ttuγ ur k-id-sseqsaγ ara d acu-t unamek n Messed?\nAzul a dda Muḥ,\n"Messed!" d ameslay d-yesnulfa dda Ğamal, anamek-is\n" Awer d-walint ayagi wallen n mmi-s n Wemsed"!\nTanemmirt ilmend usefru-nni d-tserseḍ!\nZiγen a Sεid mmi-s agi n Wemsed yeččur d inumak!\nwissen ma nezmer a t-nesseqdec wawal-agi? "messed" acku di temnaṭ-nneγ, neqqar " imessed agelzim i wakken ad yiqḍiε, ahat daγen Dda Ğamal akk d Kamal Nat Zerrad: "ttmessiden tutlayt i wakken ad tizdig, ad tuwqem, ad twenneε, ad tenerni, am tutlayin akk nniḍen.\nimi ara yeḥfu lmus, neqqar: messed-it, neγ neddeh-it,\nTannemirt a Sεid m-iydesegziṭ! awalen nni...\nYezmer lhal aεdil d-ayen umi neqqar ihembel niγ zawrra sumata.\nMa yella ttamsaltt iγ f-ittewiṭ asefru, wisen ma tesεa tifrat niγ uḥu, yellad ya kan weqbal, u yeḍrra wayen idyeḍ-rran, aṭṭas igeseq-dcen aya i w-aken aγ-ksen w-adesf-sxen ukw ayen id-yekan zeg-neγ, ad ruheγ kan srid w-adiniγ d-aken assa γer γurneγ id tegra tmusni, hulfaγ am-aken nezmer anesqerdec yal tamsaltt w-adnekes tidett g lekdeb.\nS war lemziyya i d-ssegziγ ayen ssneγ a gma, ulac yakk fell-as ah...\nA dda Muḥ,\nAwal-nni umessed ssneγ-t ula d nekk, ula d nutni(Dda Ğamal d wemcum-nni) ssnen-t.\nMa d aneddeh, γur-neγ neqqar-as anebbeh.\nYettnebbih wemdan lmus γer lmebred neγ γer tseddart taḥercawt. Tella daγen rrecba, ad yili d imegran i yettnebbihen γur-s yemdanen neγ amek akken yakk, uγaleγ d aγumi, ttuγ yakk lḥif-nni ideg d-kkreγ (Yiwen wass i tḥekkel tyaziṭ, yeddem-itt umedda).\nTella diγ yiwet teqbaylit-nniḍen, anida qqaren yemdanen "ndeh, ndeh!"deg wadeg n berreḥ, ssiwel s agemmaḍ...atg.\nar γur-neγ daγen neqqar akka a Sεid " ttnebbihen lemwas" neγ ttnebbihen γef imeksawen, ihi awal-agi yesεa sin inumak, am uneddeh, ttneddihen lemwas, ttneddihen γef igurdan ama ad hubben ad rẓen Ledzayer,\nwissen ma d tidet neγ uhu,ayen-nni i d-ḍeggren ar kap sigli, neγ d tazniwt-nni kan n εami ḥmed i s-yennan yyaw ad tqerεem ibundalen usan-d ad rẓen tamanaγt-nwen\nkkset-aγ azger-ayi neγ fket-iyi-d ayla-w ula d nekk!\nSsarameγ ur yewwi ara kra yellan mmi-s n Wemsed yakan?\nMa yesmed 10000 n yuruten ad yaγ ula d anuγmun mačči kan d yir nettat.\nNnaγ a mmi εni nugi lemmer yella anwa i γ-yefkan kra?\nIdrimen-nneγ yakk yefka-ten wemεellem-ik i at Γezza, wiyaḍ ad ak-yebnu yessen tamesgida γef yiri n wasif n Lḥerrac ad tesfuḥeḍ γef yiman-i ixixxan mi ara tesmuhduyeḍ.\nTaqbaylit imi ur tt-tessineḍ ara, d acu k-id-yewwin γur-s?\nAt Israil neγ udayen ur llin d icenga-nneγ nekkni, s yedlisen uran ifassen-nsen i nettmagar ussan, bdu-d si Max Frisch , glu-d s Weinstein alamma tewweḍ-d γer kafka d wiyaḍ d tiyaḍ a Ḥmimi, a mmi-s n tmurt n Lizansiryan!!! Yak di Suriyya i d-illul lbeεt-ik a lbext-ik?\nMebla qessam ar aql-i rwiγ deg-k taḍṣa, tγileḍ amzun lγaci n tura am widak useggas-nni n yiṣendyaq n ttaḍamun.\nLedzayer, tineslemt, akufrir, aberyanti, ur teğğiḍ, ur tezgileḍ.\nAwer tesεud kra n tezmert!\nI kečč annect i k-xellṣen akken a d-tesserseḍ amuzzur am wa ?\nseg zik ssufuγen-d tikerkas am ti, ttḍeggiren-d ayen n ddiri γef tmetti n Imaziγen, abaγur-nneγ, ḥettben-t amacki yella mgal-nsen, ur bγan ara ad neddukel ad nekkes ixeclawen deg webrid n tmaziγt, zgan ssqelwicen fell-aγ rran-aγ d rrḥuṭ ksan-aγ s uεekkaz n tineslemt\nI info sérieuse!\nD-amaynut ay iliγ da, ur ufiγ-ara a kan asaf-tar, igef-kan azal i tutlat-a neγ am wa; ma yella d lhukumat n tmurt n lezzayer, aken walaγ d laεmer fkanttas ulla d-azaγṭiṭ niγ acemma n leq-der, ihi uyd-qar ugd-qareγ, d nutni iγ-ihuden!\nMa yella ttamsaltt n ddin, yal yiwen yeẓ-ṛa ayen yef-γen fellas, u yiwen ur yelli d Rebbi n wayeṭ.\nN-hemmel tameslayt neγ u nera att-nisin.\nAwal "ndeh", neseq-dacit deg mekan n " siwlas i win yellan yeb-εed", u neqqar daγen "γṛ-as", γas aken awal n "tiγ-ṛi"; irruh-aγ!\nAqẓul fell-am a info sérieuse.\nTanemmirt nwen mi s-terram ṣṣerf, tḥemmlem taḥlalt tγuccem leḥram.\nInfo sérieuse ur tessin ara akk Taqbaylit, anagar awal "azul fellawen", Teεreq-as-d tansa, tedhem tanilla megdulen (sens interdit) tuklal axeṭṭi; ihi d tukerḍa i d-tuker awal-agi akken ad aγ-tessedhu yes-s. Nekni, timakarin (les copieuses) nettak-asent ilem neγ zéro. Yerna ma tebγa ad tissin ilaq-as ad tebdu aheğği deg uswir amezwaru.\nMa d asmel, d tidet tγaḍ-it akken tγaḍ tqeḍεit mḥend uccen.\nMa d lislam, yesεa Rebbi ines, ur yeḥlağ ara amelleq\nA tin yesseq°raben γer teggura ! A mm texxamin a mm yicalan !\nA tin ur nesεi imawlan.\nKkes wa, win s wa, tlata da.\nMačči 10000 , maca 100000. Aqlaγ nettraju aseggas-agi a γ-d-rnun kra, maca nnan-ak d tazγent(lakkriz), ulamek. Ahat aqcic-agi n at Bama a γ-d-yazen kra umelyun ma yella kra i d-yeğğa Bernard u Maduff. Yerna Lḥḥusin u Bama, yenna-yaγ-d dakken nekkni nedda d Georges-nni leεwam-a, ahat a γ-yekkes akk ayen-nni i γ-snumen. Ma d Ehud u Lmert, yuggad Lḥusin u Bama, yenna-yak ahat a γ-yekkes ula d netta tiεeqqayin-nni.\nΓef akka aqlaγ nettxemmim ussan-agi a tt-nerr ar Lqaεida neγ ar Butefliqa. A tagi d-yessuffγen isali-agi, ma tesεiḍ afus γur-sen γas steqsi-ten, a tt-ndewweṛ akk.\nErr-aγ-d ihi s wexbiṛ a rrbeḥ\nAnwa i d-telhiḍ a winnat neγ a tinnat? Awal yeḥwağ asefru!\nMa mačči yid-i, ma d gma-tneγ Winna iγer terriḍ tixnefyac, ẓriγ yezmer i yiman-is, maca, γur-i azref a d-fkeγ tamuγli-w, ladγa imi seddaw usefru-w i d-yers ugejdur-agi:\nNekk ur ẓriγ ara ma d tidet wayen d-tenniḍ neγ uhu (ala), maca, ma yella d tidet, d acu n lεib yellan ma ixeddem neγ iqeddec deg wesmel n imasiḥiyen ama d amasiḥi i yella ula d netta neγ uhu?\nMa d amasiḥ i yella atan iban webrid-is yerna yiwen ur d as-yettayal ara, ma uhu, ma ixeddem γur-sen, lxedma war idrimen iwumi-tt.\nAd tiliḍ d anelmad n ccix lğameε n tqerbuzt.\nRuḥ ad tekseḍ tizit γef yiman-ik, neεya di tmenyik-nwen!\nYal yiwen yessen amek ara yemḍel tamγart n yemma-s!\nṚuḥ muqel dagi anwa i ten-yettxelliṣen wigi: http://www.flurl.com/video/5501441_comments.htm\nAzul a Ḥemmu,\nur zmireγ ara ad ldiγ neγ ad kecmeγ γer tans-agi d-tefkiḍ.\nYella kra usekkil tzegleḍ neγ d aselkim-iw i yuḍnen aṭṭan aberkan?\nAzul fell-ak a Sεid\nD yiwen usaru i d-yeskanen amek iselmen zellun imdanen yerna ad ttsuγun allah wakbar. Atan εni kksen-t neγ ahat a d-yuγal.\nMA d wagi i d-yessuffγen isali-agi n uwdayen ttxelliṣen wid iqeddcen deg wesmel-agi, yeččuṛ uqerru-s d taxsayt. Iγil uwdayen neγ imarikkanen d iεlaḍ am netta. D ciṭuḥ-agi n wesmel n imyura neγ n notredamedekabylie d wacu a d-lhun. Atan google.dz n imarikkanen, n uwdayen, yerna yewwi-d ttesriḥ deg kra yellan d tamurt taεṛabt tineslemt. Ma bγan s google, ur tesseleḍ, ur tettafeḍ, ur tettwaliḍ, maca akken i k-nniγ nutni ur ten-yekcim ara yilem s aqerru am kečč neγ am kemm a ctata aderγal.\nD imaḥkayen !\nTanemmirt a Ḥemmu ilmend n tririt-ik!\nNniγ-ak amcum-nni atan yessuter deg-s yakan gma-tneγ Winna ad aγ-yeqqen imurar γer Lqaεida neγ γer Butef, netta ad yili gar-asen kan i iceṭṭeḥ.\ntimetti leqbayel d talakt tban am yiṭij seg zik, tefka azal i isuḍaf ara tt-inefεen, mačči s wid i d-yusan seg ddin, awal teqbaylit yezwar win n ddin, zgan ḥerzen tutlayt akk d wansayen i d-ğğan imezwura, ar tura mazal llan wid yesεan tikti am ta, ammer d nutni i iḥekmen ledzayer, imi ur tesεi ara rezg, s tayeḍ i selḥan tamurt di 62 ar ass-a, ledzayer tewwi-d abrid s tmetti taεrabt-tineslem, mgal ayen akk ara yefken azref i yal Adzayeri, bumedyen yebda-tt-id, wigi kemmelen-as, d netta i s-yennan: win ur nesεa ara lkarṭa n F.L.N mačči d Adzayeri, atan uzenen wid ara yesṭewṭwen deg tuddar, yella wanda di lemqamat-nni n zik, serγen-asen rdawi-nsen, rẓan lemsabeḥ anda ssaγayen tiftilin, qelεen ijeğğigen γef iẓekwan, d leḥram zyara, adekker γef lmeyet, d leḥram tameγra s yezlan d ccḍeḥ,...! ayagi akk ilaq ad nbeddel ad nuγal am nutni neγ ad terwi fell-aγ.\nA yi-tessurfem ad kkseγ timenna-yagi i d-yeskeflen akk timuffirin-iw neγ a y-d-awḍen wat tedbelt n tbezzar a y-d-ssutren ayen ur yi-d-yeğği Buddaḥa deg ray-ray.\nSsurf-iyi a Essaεid, maca ahat d asefru-yagi inek i ten-iqeṛḥen.\nTeγziḍ-as ah, yelha imi t-tsefdeḍ bu ibeccan-nni. Tanemmirt a Winna!\nWa dda Muḥ, yiwen wass ad frunt akk yerna d tidet.\nAya d ayen ibanen, mačči kan akka i t-id-yerra seddaw usefru n Sεid, ssebba-s imi d-yura isem n Muḥemmed, daya ! Tanemmirt a Winna imi tessizdgeḍ asmel !\nUkiγ-d sliγ i tusut, walaγ winnat la yeččax.\nSsew-as-d lqahwa a tameṭṭut, si zik tawenza-m tsax!\nḤareγ ad tuγaleḍ a tafsut, a d-naki s ccna n yefrax.\nAnwa i k-yennan asirem ttu-t? Ma tkemmel akka ad tebbexex.\nAsirem ay arraw n tsedda, ur t-yeddim umedda.\nΓeḍlet yal tamesgida, ad tafem anida yedda!\nNgum akk d-kkreγ γliγ, yennum-iyi weḥnunef.\nΓas ldiγ allen ttwaliγ, d acu izaden ma nekref?\nLemmer d bu tebγest i yelliγ, ad nneγleγ allen n Butef.\nImiren akka ad as-iniγ: Ṭṭef a ddin yemma-k, ṭṭef!\nTabγest ay arraw n tsedda, ur tt-yeddim umedda.\nḤmed Umerri iεedda, ad tili yid-s i tedda.\nAtan daγen usirem-nni, a d-yezzi γur-s wawal.\nAql-i ssakdeγ s igenni, yal tafawet usigna tettγawal.\nAd suγen γef webrid at Yanni, dda Lmulud ur d-yettuγal.\nYegra-d Fmehrehnanti, abrid-is la γ-d-yessawal.\nAṭas tura i nesεedda, ur neẓri anida nedda.\nTamawt: Fmehrehnanti uqmet-as taẓuri à la Fouroulou,\nmaca, akken-nniḍen acemma.\nWin neγ tin ara t-id-yafen ad as-azneγ kra isefra n Lugrupewwit\nLbacir Bu cclaγem, ad iteddu ad yetthummu kan am umeslub, yeṭṭef abbuc-is deg ufus-is as yeslufuy: A k-tt-bejjqeγ!.. a k-tt-rreγ d lğameε ad yettẓalla deg-s webbuc-ic!...\nMmi-s n Wemsed: Tettγileḍ yya-d kan bejjeq, a tura mačči am zik!.. Teḥḥrem ur iεawed a d-yezg webbuc-ik di tjeḥniṭ-iw! A tajeḥniṭ-iw tura s yedrimen, tettawi-yi-d 10000 Iẓuruten! Imi akka ula d iẓẓan a sen-beddleγ la kundwit, akken ad teqqim tjeḥniṭ-iw d tazedgant a yi-d-tettawi iẓuruten, ala ṣṣirum d li viṭamin ara kkateγ. A s-geγ i tmadmuzilt tajeḥniṭ-iw 4 neγ 5 ixeddamen ara s-d-yezgen i lmendad, a yi-tt-ssizdigen, a tt-ttεassan....\nAluγ! Kiskisi ksi si ẓ isṭwar n yedrimen?! Ṣellit γef nnbi akken ad nemsefham! D nekk i yefkan tajeḥniṭ-iw d nekk ara yawin idrimen weḥd-i. D acu kan werεad gziγ aya: Tajeḥniṭ-iw fkiγ-tt i ḤAMAS, idrimen usan-iyi-d sγur l MUSAD. Isku d nekk i izeglen, fkiγ-tt i wudayen deg wadeg n Ḥamas? Isku d udayen i izeglen, ttaken idrimen i wid yettaken i Ḥamas?! Aḥeqq lkeεba ccrifa ma gziγ iqqiḥ! I wumi tt-fkiγ, anwi a yi-d-ixellṣ? Ssemdiγ-tt kan ğğiγ-tt, tewwi-yi-d idrimen daya.\nLbacir Bu cclaγem: A k-ttèberrgeγ!.. a k-tt-rreγ d tagertilt!...\n- A Lbacir, a lbiṭ, attan tqeḥbuct-ihin berreg-as-tt...\n- LBACIR ( ad yini i tqeḥbuct n "infu sseryuz"): Ṭṭef-iyi-d Mmi-s n Wemsed a s-tt-bejjqeγ!\n- Infu sseryuz (taqeḥbuct): A yi-teğğeḍ nekk, ad trecleḍ argaz?!\n- Lbacir BU CCLAΓEM: Aqbayli ur nekkat ara ajeḥniḍ n gma-s aqbayli, mačči d aqbayli!\nTamawt: MI SSUTYAN I WESMEL.\nqqaren s teqbaylit, "ma rriγ-a-kin awal aqliyin am keč".\ntikkwal akka ttekkiγ deg "les forums", ttakkeγ-d tidmi-iw, nettmeslay, nettqqeṣir. akka, "ṣwab itekked di tejmaεt"; ar deqqal llan wid ur nḥemmel ara ad frun-t tlufa, ini ad wwten amek ar ad sfungen taswiεt, ad d-gren ayen ur nelli ara, bac kan ad nerr lewhi nneγ ar wayen nniḍen; asenddu n waḍu, amceqlel deg waḍu !\nur ilaq ara akkagi a nkeččm deg "lleεb" n wunggifen, n wid yeğğa lawan. neεya deg ilem,i nebγa d tira, d asnulfu, i nebγa d anerni i yedles, daya i nebγa; ayen nniḍen akk neğğat i wid i s-izemren.\nĞamal. B - Tinin-is...\nDadda Sεid, ayen ara d-nini fell-as drus! D ayen ay d “agerruj n tmusni”!.. Ur yezgil win d-yennan « yerra-d tayri gar-aneγ d tmedyazt-nneγ. Isefra n dadda Sεid, cban tiḥedrin n tamment, s terẓeg-is d tiẓeṭ-is d ddwa i umuḍin. Mačči kker kan uγal d amedyaz! Mačči kra n win izeddin imeslayen atan d amedyaz!\nWin ur nelli d amedyaz deg yiman, ur yezmir ad yili ….\n“R” ufay, nemmeslay yakan fell-as aṭas, dagi deg wesmel, neγ gar-aneγ kan (nekk d dadda Sεid)… Nenna-d yakan d akken Kamal N At Ẓerrad yekkes-it. Nekk daγen kkseγ-t, dadda Sεid fkiγ-as kan tidmi-w, nniγ-as:\nTtarra-t kan anda i yezmer wawal-a a γ-d-yefk sin inumak (imi d isefra i yettaru, wamag deg weḍris, fiḥel akk tufayt-ines): reggem (εayer/laqeb) akk d ṛeggem (welleh, qeddem…), daya. Deg tigti n wawalen ideg i γ-d-yettban “r” d ufay, netta yettufay ilmend n kra imesli-nniḍen yellan d ufay deg wawal (Imesla ufayen di teqbaylit llan kuẓ-4-: ṭ, ḍ,ṣ, ẓ, ugar γef sin imesla ufayen deg ugama-nsen (war taneqqiṭ swadda) “γ” d “q” .\nDagi, deg usefru-ya d azgal kan i t-zegleγ, ur t-ẓriγ kan daya. Yernu asefru yellan γur-i, amezwaru (aεeṭṭar) kan i zegleγ, wis-sin (aεeṭṭar) kkseγ-as tufayt-ines, acku „ṭṭ“-nni ufay i yerran „r“ d ufay; ula di taεrabt d „ṭ“ i d ufay.\n„Tummeẓt“ llan wid tt-yettarun daγen „tummiẓt“ ddeqs n wid yessqedcen awal-a i wazal „poin“, γas ma ur yeddi ara wawal-a akken yessefk, ilmend n waya ula d nekk uγaleγ ur t-sseqdaceγ ara s waṭas. Amawal d-seddaγ deg wungal „Timlilit n tγermiwin“ alammi t-iwala, alammi t-yesseγti Kamal d wamek t-id-seddaγ. Ma yezgel Kamal (amusnaw di tutlayt, idles d tγerma tamaziγt), amek ur zeggleγ ara nekkini?!Tegra-d di gma-tneγ i d-yennan „tummest“ ( mačči tummeẓt)= lbunya, ssarameγ a γ-d-imel anda t-qqaren akka?!\nĞ.B - Tinin-is...\nLlan kra n yemdanen, zemren ad gen kra yellan; ahat ula d leεğeb ur nelli, a t-id-snulfun! Maca, ur zmiren, ur zemmren ad arun taqbaylit ( γas awal-nni qqaren akken "tameslayt-nneγ εzizen")!\nYenna Yusef U qasi:\nAnwa i izedγen adrar? - d lbaz akk d umiεruf.\nAnwa i izedγen lewεur?- d uḥdiq akk d wunguf.\nMa d ccix Muḥend, yenna:\nA γ-yemneε Rebbi seg weẓru uffir d tyita n deffir.\nAzul fell-awen, riγ ad aken-xebbreγ d akken aqerruy n Umussu i tedsimant n Tmurt n Yeqbayliyen yemmeslay-d γef weskasi yellan ger wid yettarun "V" d wid yettarun "B", aqerruy n umussu Ferḥat Mhenni yenna-d aya :\nXas tamuγli nwen temgarad d tin nneγ, yal yiwen ad iqader awal is, ad iqader aytma-s.\nIlugan n tira d wid yersen γef ddnuc, i mi s uγiwel i ten isres Dda Lmulud. Tamuγli s wayes id-iqqar tamaziγt yiwet, tefka yas amkan i tin id iqqaren tamaziγt d asg°et. γef aya, taqvaylit tuklal isekkilen is s llsas n temâemrit.\nKunwi yessnen tira n tmaziγt, tezram tussna tettveddil. Kunwi, am nek°ni ittewten s yiwen uâkkaz, nezra yakk° amur n tsertit id-ikecmen di tasnilsit.\nTasertit nneγ, d tin ara-d irren i teqvaylit azal is am akken uwdayen rran-d tudert i tâvranit.\nUqvel ad naru V deg° mkan n B, ncawer isnilsiyen nneγ, Salem Chaker. Nevda-d awal nek°ni d Kamel Nait Zerrad mac ur t nfukk ara.\nUr nesserwat ara verra i wennar. Ur nesseγlad ara deg imdanen.\nMa ilaq a-nemlil, aqlaγ γurwen i wakken yal yiwen ad-d ifk tikta-s γef taluft a n V>\nBirkus Tiwal - Tinin-is...\nAzul fell-ak a Meẓyan,\nTanemmirt-ik γef ussizreg n wawal n dda Ferḥat.\nNek riγ ad iniγ i Mass Ferḥat, nekk ttqaddareγ-t aṭas. Ḥemleγ-t ama s wudem-is n unaẓur neγ s win n userti. maca icuba-yi Yillu, lemmer ad yeğğ tasnilsit i yisnilsiyen ay axir.\nAmussu n TTY ur ixuṣṣ ara deg icenga: inselmen, ibeεtiyen, imagdayen ukarṭun... fiḥel ma yerna-d wid i t-iḥemmlen, wid yettarun taqbaylit s "B"...\nA dda Ferḥat, ma yella teγriḍ ayen akka i d-uriγ, a k-iniγ: ahat tezgiḍ-d, tesεiḍ azref i yettarun s "V", maca eğğ isnilsiyen ad at-id-inin nutni s yimawen-nsen..\ntanemmirt-ik, s tayri s war urfan.\nazul a Meẓyan\ntanemmirt imi i γ-id-tewwiḍ isali-agi n umussu i tedsimant n tmurt n yeqbayliyen, d tidet tutlayt tuḥwağ tasertit ara tt-irefden, i wakken ad tennerni s lemγawla, ilaq isertiyen daγen ad ttcawaren imusnawen di yal taγult mačči ala deg tesnilsit kan, d "V" neγ d "B" akken i d-nnan aql-aγ da.\nMED - Tinin-is...\nazul d slam fell-awen a yatmaten\nbγiγ kan ad ken-steqsiγ ma teẓram belli tiyta-yagi nwen di ddin n tineslemt ittḥaz tugti n widak yeqqaren akked iḥemlen tamaziγt. a yatmaten eğğet ddin deg umḍiq-is, lhut-ed deg usnefli akked d usğuğeg n tutlayt-nneγ s tmusni akked d tsekla.\ntugti n imaziγen ttamnen s Ṛebbi, ttuẓumen,ččihiden s yisem umazan muḥmed (ad iẓal akked ad isellemn Ṛebbi fell-as), γas ma yella aṭas ur netẓala-yara deg-sen.\nyettγaḍ-iyi wul-iw ma waliγ asmel awḥid n tmaziγt yekka-t di ddin-iw, yecmutuy nnbi-w s imeslayen n ṭyaḥa.\na yatmaten yyaγut ad nuγal d at laεqel neγ d at wallaγ yettemqdaṛen s wacu ittamnen.\nDdin-agi terriḍ d ayla-k ulac anwa i d ak-t-yekksen neγ i izemren ad ak-t-yekkes, acku ayagi d taγwsa d wezref n yal amdan alelli.\nMaca, Muḥemmed-agi swayes tumneḍ, ur umineγ ur ttamneγ yes-s ass-a, azekka, sellazekka, ihi ttxilek ur d iyi-ttarra ara d ineslem s udebbuz, rrebrab d ujenwi!\nMi ara tettmeslayeḍ γef wayagi akka d afella, ttmeslay kan γef yiman-ik, ur d-ssedduy ara wiyaḍ, acku tagi n laman d tamsalt n yal amdan i yiman-is kan yerna ulac anwa iwumi tkecmeḍ s ul-is!\nAsefru-w lemmer t-tegziḍ ad tafeḍ ur d-nniγ ara telha tneslemt neγ diri-tt, ssawleγ-d deg-s kan acemma seg umezruy.\nYak mi d-kecmen at ileγman γur-neγ tikkelt tamezwarut, imiren i d-wwin yid-sen leḥuz-nsen( tagi d tamuγli-w, yehwa-yi nniγ-d akka, ur d iyi-tettayaleḍ ara mi ara ssakdeγ s wallen-iw mačči s wallen-ik)?\nYak nessekcem-iten-id s axxam, nessaya-sen-d tarakna γef iqerray-nneγ? Yakk ass-a rran timedlin fell-aγ? Tutlayt-nneγ attan seddaw tmedlin neγ uhu(ala)? ...ila axirihi.\nTzemreḍ ahat ad iyi-d-tefruḍ timseεreqt-agi?:\nTeqqarem"A llahu qadirun εala kullu cay in" yerna yezmer i yiman-is, acuγer tettaram ihi iman-nwen d kenwi i d iεessasen fell-as? Yak iwala-yaγ-d nekkni s ccayaṭin? Anfet-aγ (nekkni yid-s) a d-nem-myagar!\nAsmel-agi ad yedder ama tram neγ teqqimem.\nAla win ara k-yinin asmel-agi, asmel-agi, asmel-agi.\nUr tennumem ara tqebblem ad yili wadeg ideg tεeğğer tlelli.\nMmi-s n Wemsed uma adraka ur yezmir ara a d-yessukes kra i wesmel-agi s tmuγliwin-is tanacṭayin( seg Weinstein ).\nneẓra u nettwali deg-sen widak-nni i d-yuzen udabu s yedrimen, s umezruy n waεraben, wwin-d yid-sen ddin n tineslemt kkaten yis-s, nettwali-ten daγen amek ssṭuwṭiwen mgal ansayen-nneγ (leεwayed) d tmeslayt-nneγ, acku mačči d ddin-nni yettqaddaren tutlayin iγerfan nniḍen, wigi ur ttuggaden ara Ṛebbi, ran ad sefḍen, ad kksen sser γef wayen i γ-d-ğğan imezwura-nneγ, ahat teẓriḍ a mass Med, ula d fransa ur tekkis ara sser γef leğwameε, tura d leḥram rdawi serγen-tent, d leḥram zyara rẓan adeg-nni deg ssaγayen tiftilin, qelεen ijeğğigen γef iẓekwan, d leḥram ttdakkir γef lmeyyet, akk d yezlan d ccḍeḥ di tmeγriwin, tura win iteddun deg webrid n teqbaylit a s-innin εni kečč mačči d ineslem, ran ad neddu d ubrid amaγud yerna s taεrabt kan, ihi win ur nezwar ara ad iḥudd ayla n baba-s d yemma-s, yezga nezi medi yessalay deg tutlayin n meden ayla-ines yeğğa-t yeγli,\nd winna i yewin ddnub ur yeẓri, a Med\nAlγem - Tinin-is...\nA MED, Ṛebbi nettuggad-it. Ma d tineslemt, ayen umneγ nekk, ulac dacu i tt-id-yurzen ar Ṛebbi. Ma ad waliγ anda tessawaḍ kra iwaγezniwen. Zellun medden am akraren, dγa ttḥeqqeγ dakken ur tezmirt ad tili ddyana-yagi sγur Win i d-yefkan amdan ar lqaεa i d-tusa.\nMa dayen i tumneḍ kečč dayen nniḍen. Ur ak-t-yekkis yiwen.\nI y-iγaḍen deg usefru n Sεid d ileγman.\nA s-iniγ, ad tanfeḍ i ileγman "ṭrankil" neγ ur ttuγaleγ ara ad γreγ akk isefra-k, "a ten-bbuykkuṭiγ" s wadda. Ileγman mačči n Waεṛaben. Imucaγ ssegmayen-ten seg zik, γur-sen ahat azal n 100 yesmawen i kra yellan d ṣenf n welγem. Ula d itran llan wid umi fkan isem n welγem. "La grande ours" qqaren-as Awra, d yiwen n ṣenf n welγem. Teẓiḍ belli tamurt n "Mali" d isem n welγem s tmacaγt. aMali, d alγem afeḥli, d win i ssemrasen i tarrawt.\nD tamawt kan\nD tidet ay alγem, maca, llan ileγman, llan ileγman.\nMaca, γur-k azref ttifxir lemmer d-nniγ kan iεeṭṭaren, daya.\nTamawt: Deg usefru ur d-mmeslayeγ ara γef ileγman.\nMa tebbuykutiḍ ula d kečč isefra-w ur ten-teqqareḍ ara akka d afella terwi fell-i, ttxilek ur d iyi-ttağğa ara d awlalwal!\nazul d slam fell-awen\ntanmirt aṭas γef tiririt-nwen γas ma yella mači d ayen ssarmaγ seg-wen.\niwerra-yi-d Ṛebbi ur tefhimem-ara acu i wen-uriγ neγ ahat tfehmem kan ayen tebγam.\ntamezwarut ssutreγ-awen a teğğem tiyta n waṭas di ddin n tineslemt imi tiyta-yagi tettḥaz aṭas n watmaten-nwen (akka am nek d wiyaḍ) iḥemlen ad γren deg usmel i wimi nessaram teγzi n tudert.\ntis snat ma d kenwi amnet s wayen tebγam...ula s ṭikuk.nek wellah ma claγ.\ntis qrad acḥal n imeẓẓula di tmurt n leqbayel yettačaren leğwamaε, ula d yiwen seg-sen ur izellu ur ineq.imi ayen iḍerrun di tmurt n lezzayer d tasartit. adabu (ladγa tarbaεt n DRS) n nutni yessawḍen imdanen ad zlun neγ ad ssarγen. u anect-a nwala-t di tedyant n tefsut tabarkant anda i γ-ssawḍen armi qrib nerfed leslaḥ mgal adabu n lεar, anda azgen segs d iqbayliyen. ulac amek ur aγ-xdimen: wwin-aγ γer lḥebs, ewten-aγ, jerḥen-aγ u kksen fell-aγ sser werraw n leḥram.\nγef aya deg umur umennuγ mgal adabu amcum, nuγal nettnaγ mgal ddin s wacu yedder tugti n weγraf amaziγ.deg umur a nesεu axṣim d (tufiq, belxir,butefliqa, zerhuni, tartag,uyeḥya axabit...)yuγal ucengu-nneγγ d win yettamnen s Ṛebbi i γ-ed-ixelqen.\nakken i k-iqqar muḥya ad fell-as yeεfu Ṛebbi maεlic tanpi...\nAha kan. Ur zellun ara, wannag a ziγ d DRS, d CIA, d KGB...atg.\nIqbayliyen ass mi i yuγalen d inselmen, ur ṭṭifen ara deg-s am wigi n leεwam-a. Ğğan ula dayen i d-yeqqimen si ddyanat tiqburin. Maca taggara-yagi atan tettuγal-d tneslemt ar tmurt s wudem-nni ines aseṭṭaf. S wudem ur qbilen ara akken imezwura-nneγ. D tinna n wegdal n tlelli, n tmezliwt, d uγunzu n yegduden merra ur nelli ara d inselmen, aγunzu d temḥeqranit n tmeṭṭut, d tineslemt-nni yekksen azal i kra yellan d idles ur nelli ara d aεṛab-ineslem.\nWid akken mgal nettnaγ zik deg Lezzayer tamaneγt neγ deg Bumerdes d iγerma nniḍen i d-yewwḍen s amnaṛ.\nMa dγa tineslemt d Ṛebbi i tt-id-yefkan i yemdanen akken ad tili talwit gar-asen, atan aaaaa Ṛebbi γas kks-iyi, aaaa Ṛebbi γas kks-iyi.\nDacu ara k-iniγ, inselmen sεan yiwet tezdi-ten, ssnen amek ad sεeddin ddwabel-nsen. Mačči d nutni, d uwdayen, d CIA, d DRS, d cciṭan...\nWid akken izellun imdanen "ttsuγun Allah Wakbar", yerna d inselmen yessnen Leqran xir-ik s waṭas. Ihi Ṛebbi yehbel a d-yefken ddin i yemdanen, a ten-yeğğen, neγ ma yehwa-yak, ad yeğğen kra deg-sen ad zellun imdanen s yisem-is...\nTura imi d-tewwiḍ akka DRS, iğaḍarmiyen, tafsut taberkant, akken ad tesεeddiḍ tineslemt. Anwi i ibennun leğwamaε di tmurt ? D aneγlaf n ddin. Aneγlaf n ddin tγileḍ d leεṛac i t-id-yesbedden ? A neγ d adabu, d Butefliqa, d Zerhuni, d DRS, d wigi akka qaḥqac i tettnaγeḍ. Anwi i yeğğan di lakkulat n tmurt ar tura iqeddec udabu ad yessenger taqbaylit, s uεeṛṛeb i ttεeṛṛiben arrac ? A neγ d Butefliqa, d Zerhuni, d DRS, d Uyeḥya..atg.\nAnwi i d-yettawin irebraben ar tmurt akken ad ssergagin arraw n tmurt, a ten-isseggdin ? A neγ d adabu, d DRS, d Zerhuni, d Uyeḥya...atg\nAnwi i ileddin "ixxamen n lεaṛ" di tmurt akken ad sqennεen iqbayliyen d akken di ddin i tella tezdeg, akken ad ččaṛen leğwamaε, acku ẓran iqbayliyen ur qebblen ara ayenni ? A neγ d DRS, d adabu, d Butefliqa, d Ciban, d Uyeḥya...atg.\nAnwi i yefkan araz i weqbayli deg temzizzelt n weḥfaḍ n leqran akken ad gen adellel(publicité) i ddin d weḥfaḍ n leqran deg tmurt n yeqbayliyen ? A neγ d DRS, d Butefliqa, d Zerhuni, D Uyeḥya, d Ciban...atg\nAnwi i d-yettceyyiεen imdanen am kečč (war ma ẓran ahat) a γ-d-inin, inselmen mači d iεdawen-nneγ, maca d DRS, d Butefliqa, d Zerhuni...atg ? Teẓriḍ anwa ? Ihi d DRS, d Butefliqa, d Zerhuni, d Ciban, d Uyeḥya...atg, acku ẓran ma uγalen yeqbayliyen am izzayriyen nniḍen akk yewwi-ten waḍu n tneslemt, ad uγalen ur ferren ara wid iteddun γef tallakt, γef tmirant, maca ad ferrnen am izzayriyen akk wid yeddan d tneslemt d taεṛabt, ad ferrnen imdanen am Butefliqa, am Zerhuni, am Uyeḥya, am Ciban...atg.\na gma iban xelḍent-ak aṭas temsal. nniγ-ak meqbel ilaq a nefrez ger tsartit d wayen iḍran di lzayer si yiwet n tama, akked ddin n tineslemt si tama nniḍen. ma yella teqqimeḍ akka di tḥelwiṭ-agi ur walaγ amek ara-naweḍ a nemsefham. ẓer,a gma, ulac anwa amdan di ddunit, d ineslem neγ d uday neγ d ahendi, ara-yqeblen timezliwt iḍran di lezzayer. ẓer a gma at "timezliwt" n lzayer d widak ifγen si ddin imi d leḥram, ma yella ur teẓriḍ-ara ad tenγeḍ amdan akken d as-yehwa yella ma yella ur a k-id-ittnaγ-ara.\ndaγen a k-weṣṣiγ leqraya n yedlisen n "semraoui","tigha","ali yehya abdennour","lounis aggoun akked j.M rivoire","ghazi hidouci","addi lehouari","lyas laribi" d waṭas nniḍen anda i d-sbegnen tineqiḍin-agi:\n- d DRS i yessawḍen agdud azdayri wa ineq wayeḍ. d nutni i yesxedmen akked ikkelxen i yat lfis belli adabu mazal-as kan cwiṭ ad yeγli. dγa imṭurfa-nsen wwin-tt sanda akka tewweḍ\n-d DRS akked iserdasen i yewwin azal n 18 000 n izdayriyen γer leḥbus n sehṛa. anda isen-kecmen iserdasen-nsen uffiren.\n- d DRS i yenγan mouloud mammeri (neγ d SM ass-nni),budyaf,tahar djaout, meqbel, senhedri,lyabes, matoub, hechani... u mazal a neqqen degnaγ (tzemreḍ a twaliḍ tabidyutt γef ayen iḍerrun di berriane, d imsulta s yiman-nsen s lebsa n lγaci i ineqqen atmaten-nneγ imẓabiyen)\n- d iserdasen n lzayer i yenγan mohamed massinissa guermah,toufik naamane,becha massinissa, chilla farid, saidi akli,haniche hamid... d 126 n watmaten nγan werraw n leḥram iğadarmiyen. ẓer a gma yark arrac-agi ẓẓulen fell-asen akken i d-yenna ddin, mmuten d inselmen akken yiwen am keč tura ad as-yini ddin-agi d ddin n tmezliwt. yiwen seg arrac-agi i sneγ aas d mmis n twacult itẓalan mera. mebla ma nniγ-ak-ed wiyaḍ iwalaγ di tenṭent-nsen.\n-a gma tamaziγt teḥwağ tadukli n warraw-is, teḥwağ a nemsefham γef cwiṭ yezdukulen. ilaq a tt-nesnarni s tsekla akked d tusna. mači s umennuγ n wayen ur nemεin-ara.ur tumineḍ-ara qim deg umkan-ik akken nek yettẓalan ad qimeγ deg umkan-iw...di leqdeṛ\nImeslayen-ik d wid n talwit, yiwen ur ak-d-yeqqar d bahu, wissen kan ma mačči d tiḥila (lxiddaε-nni i teqqarem), ma dayen i d-yeddan deg Leqran, aṭas yellan deg-s "yemgal", mačči kan yemgarad, d imeslayen-agi inek n talwit .\nDacu ur tezmireḍ ara ad tgedleḍ γef umedyaz neγ amyaru, d tinin n wayen i yettxemmim γef kra yurzen ar tmetti neγ ar wemdan. Ddin mačči kan yurez ar tmetti, maca yurez timetti. Tiẓri inek n talwit yessefk ur s-tettgeḍ ara tilist n ddin, ad tanfeḍ i win ur numin ara s ddin-agi-"nneγ", ma yehwa-yak, a d-yini ayen yettxemmim fell-as, amek i t-id-iẓer, amek i d-iẓer akeččum-is ar tmurt.\nImarrawen-iw d inselmen, umnen acku imawlan-nsen umnen, akken i ten-id-ssekkren, werğin xemmen γef temsalt-agi, ma yelha ddin-agi neγ uhu. Si tama-w, tagnitt tefka-yi, ad steqsiγ iman-iw ma yelha neγ dir-it, ma yenfeε neγ iḍur. Ufiγ nekk d yiman-iw kan, dakken iḍur. Ur tteffareγ ara ayen ttxemmimeγ imi i yemgal ayen ttxemmimen imawlan-iw. A t-id-iniγ. Ur tliḍ azref a yi-d-tiniḍ kečč dakken ur yessefk ara a d-iniγ ayen ttxemmimeγ. Ma yella ur t-id-nniγ ara, a d-iniγ timsal akken tent-tettwaliḍ kečč, ihi ad uγaleγ d kečč, i tnettit-iw nekk anda terra, i wallaγ-iw nekk anda yerra. Dummeγ yezga-d wawal-nni n tnaẓurt-nni i s-yeqqaren "err-iyi-d ils-iw, a k-in-fkeγ ul-iw." Ur iy-gezzem ara ils-iw, anef-iyi a d-iniγ ayen ttxemmimeγ. Ma twalaḍ yezgel, ini-d anda yezgel, ma ur tecliεeḍ ara ma yezgel neγ uhu, ewwet εeddi, raju a d-yaweḍ usentel deg i tcelεeḍ. Ma d ddin-ik i k-yennan yessefk a yi-d-tqarεeḍ abrid, ihi nekk tilelli-w tenna-d yessefk ad ḥaddeγ fell-as, ur k-ttağğaγ ara a yi-tgedleḍ ur d qqareγ ayen ttxemmimeγ γef tneslemt.\nMa d tinna n DRS, FIS...ayen ẓrant wallen-iw, ur tezmireḍ ara a yi-teskiddbeḍ fell-as. Dayen ẓerren akk medden ass-agi, anagar wid yebγan ad sderγlen iman-nsen, neγ sderγlen-ten s wallalen yellan gar ifassen-nsen: aγerbaz, lğamaε, tiliẓri...\nDRS, SM, d allalen n udabu, acengu-nsen d amussu n imaziγen. Ayγer ? Acku ẓran seg Bumedyen, seg Benbella, dakken amussu imaziγen tabeεuct ad yesserkun ayen γef tebna Lezzayer-nsen, taεṛabt-tineslemt. D DRS, d SM, d yiggen ANP, i d-yesḥeṛcen inselmen imṭṭurfa ad nnaγen imaziγen, (ass-agi yenna-t-id Nezzar, ur yezmir ara yiwen a d-yini nurga-t). D inselmen i yenγan Kamel Amzal. A yi-d-tiniḍ ẓẓulen fell-as, d ineslem, akken ẓẓulen γef Maεtub d wiyaḍ. Ula d Kateb Yasin bdan ttẓalan fell-as tazwara-nni. S tagi s wayes ad terrem tineslemt dayen teqqen ar idammen-nneγ i lebda. Fessuset fell-awen twuri ihi. Ad iεin aṛebbi.\nwidak yettwalin s wallaγ-nsen qqaren, Mussa, Σissa, Muḥemed gan-d ddiyanat-agi, i wakken ad ḥekmen imdanen s yis-sent, seg zik daγen yal yiwet tekkat ad tawi imdanen ar γur-s, i wakken ad tawweḍ ar tgelda, am ikabarenn tura, di tmura yuẓan ar zdat s wahil n tsertit d isuḍaf akk d izerfan n wemdan i s-ileḥun, ma di tmurt-nneγ, tama n Ledzayer taεrabt-tineslemt i iεewwlen ad terr tamurt d tamazirt n Saεud, teḥwes adabu di 62 ar ass-a, ssduklen lḥizeb-nsen d win n 60 ḥizeb n leqran s yes-s i kkaten agdud, wa nnγan-t, wa nnfan-t, wa εezlen-t, am akken i d-yenna Welγem s teznewt n tiliẓri akk d leğwamaε, deg tefranin-a n 2009 rrnan reglen abrid i tama n Ledzayer Idzayriyen.\na yatmaten azul fellawen/t\nbγiγ adefk eγ tikt iw γef temsalt agi n din ddi tmurt eneγ\nilaq anehsut belli eddine γer waeraven erant tanaslit (identite)\nyer waeraven taervuvt fkanas azal ekter n ddin ddayemi tura ur tezmiredd atilidd d ineslem m bla ma tenekredd tajadit ik\nqaren waeraven γyef irumyen ixusasen kan adecehden staeravt aken adruhen γγer el ggenet\nnek sγuri aken isyena lwnas\nma mazal tetamnem yisen nek aqli fγeγ dd amenafeq\nazul ay Alma yal yiwen deg-nneγ a gma ilaq a d-yefk tikti-ines, i wakken a d-naki seg yiḍes-agi deg nezzer, ma nuki-d a d-naf asmi akken i d-keccmen Waεraben akal n tmazγa, widak akk i d-yeddan yid-sen, naεemen-asen ayla Imaziγen ad yuγal d ayla-nsen, d ayen-nni i d-yeḍran, ḥewsen akk ayen kessben Imaziγen, ula d tilawin zenzen-tent di tmura ugemuḍ, ma nemmuqel ar wass-a ad naf yiwen uxemmem-nsen. ẓer kan dacu ila iḍerrun yid-nneγ ass-a,\nad nesnemmer at wesmel-a, i γ-yefkan adeg anda nezmer a d-nawi awal γef tlufa-yagi-nneγ iγ-yeεnan.\nazul d slam fellawen/t\na gma, tamezwarut ulac tikkelax ger-aneγ. imi aqlaγ neffer deffir imikruyen-nneγ; ulac acu yezmer yiwen ad yaggad seg wayeḍ, ḥala tagdi n yiwen akken i k-yeqqar ccix muḥend ulḥusin ad fell-as yaεfu Ṛebbi.\ntis snat, ilaq ad teẓreḍ belli nekni s izzayriyen mači d widak yeqqaṛen idilisen yettwaren, ama s trumit neγ s taεrabt neγ s tmaziγt. ma nexdem laεğeb neqqar iγmisen n "liberte" "le matin" , yellan ula d nitni d idarγalen akka am nekni(aṭas ineγmasen i yesneγ sseg-sen, wellah ma snen ḥemza anda yenza wala aysa anda yesa).γef aya nettaf-ed iman-nneγ nettmeslay γef iqecṛan n tγawsiwin;werğin nekcem s ulawen n temsal. nettγimi γef yiri n lkanun andakken ilaq a nezḍem di tmes n tmusni.γas ma nerγa-d wicqan! dγa ma yella tebγiḍ ad tezṛeḍ tidett, hatt-an deg idlisen yettwaran acḥal d leqrun-aya. cwiṭ n lkuraj akk d tissas, a gma.\nihi γas ẓer belli tugti n izayriyen akk d imeṛṛukiyen n ccetla tamaziγt.ğğan tameslayt-nsen deg idis, imi werğin tessaweḍ ad terfed tamusni akk d tusna. si zik nura s trumit, s tlaṭinit, s tarkit, s tesbanyulit, s tefransist akk d teglizit. acengu-nneγ mači d aεraben, mači d irumyen,mači d ddiyanat: acengu-nneγ d nekni s yiman-nneγ igan am uṭarus ur nessin axxam-is, nečalli si tmeslayt γer tayeḍ u nettu tamaziγt.\ntis qrad,ahat ugar-aγ-k akken ḥemlaγ kateb yasin (lol), imi ḥefḍeγ isefra-ines seg ul. u ssaramaγ yewwas ad ten-id arreγ ar tmaziγt. u ma yella albaεḍ yenna-yak mači d azdayri, d netta kan i t-id-yennan.\nanect-agi yark ak-t-id kfuγ belli aqbayli ma yewet di ddin hat-an a yekkat di ddin n tugti n watmaten-is. u anect-a yettawi-d aγuccu ger-aneγ. u wiyaḍ ssexdamen aγuccu-yagi akken ad bḍun ger-aneγ(ladγa ifuḥanen d DRS yenγan mulud mameri, ğaweṭ, meqbel, senḥedri, muḥmed saεid,aεli misli, buslimani, lyabes, matub...)\nγur-i laεqel yaqqar-ed belli yella win i γ-ed-ixelqen, win i d-yefkan aman, yessulin igenni γef akal, win iṛeṣṣan idurar,win yessemlalen aman n wergaz akkd widak n tmeṭṭut akken ad d-fken amdan nniḍen, win yeẓẓan isekla d leḥcawec,win ineqqen iḥeggun, win d-ifkan timeslayin,win yessexlafen ger ubarkan d uzeggaγ, win yeččuren illel akk d ugaraw,win...win...mači d lfis neγ d lfln neγ d lrcd i yi-t-id-yennan.\nula γurneγ d tanaṣlit a gma.γas ma yella llan kra bγan aγ-kksen ddin si tmurt-nneγ n leqbayel. tuddar-nneγ bnant s ddin.kulec deg-sent yattawi-yaγ γer ddin.tugti n lejdud-nneγ ttuẓẓumen, ttẓalan,ččihiden s "LA ILAH ILA LLAH".\n@Med mudd-as, wecc-as, fk-as afus n tallelt i win yeγlin, mačči i wid i iεewwlen a γ-ssnegren, s tineslemt i d-gan d ssif igezzmen iẓuran n idelsan n wiyaḍ, tamurt anda wwḍen ad beddlen yemma-s ad terren d taεrabt, lejdud-nneγ Imaziγen ur ruḥen ara ad kksen tameslayt, neγ ansayen i Waεraben, imezwura-nneγ ttamnen s Ayiwen i d-gan igenni d yiṭij-is, d waman, d wakal d yemγan i d-yekkren deg-s, ttamnen s yillel s idurar γef waya i yulin ar γur-sen ḍelben laεnaya deg-sen, ihi a gma lejdud-nneγ Imaziγen felsen seg zik, s win yesγenwen argaz d tmeṭṭut, i d-yefkan tudert d tmettant, ur ruğan ara wid-nni imeṭlen tiqcicin d timuddurin, iwakken ad rren Dihya d tagellidt. Imi tesseḍlameḍ akka deg Imaziγen, a γur-k kan mi akka i d-tuddreḍ ccix Muḥend akk d Kateb Yasin, ama a d-tinniḍ Ccix Muḥend Ulḥusin ur yerfid ara Taqbaylit, neγ mačči s teqbaylit i d-yessefra, ammer daγen ad tzelgeḍ deg tektiwin n Kateb Yasin, ur d-yenna-yara aṭṭan n Ledzayer d tineslemt, yenna-d ur lliγ d ineslem, ur lliγ d aεrab, ad illiγ kan d Adzayri, d ilelli,\nAZUL FELLAWEN IMERRA\nADUγALEγ AKEN ADINIγ YAL YIWEN DEG NEγ SANI IWEHA IZGARN IS IT YERZA SI TAMAW NEK WEHAγTEN γER UMEZRUY AGARUJ IγED JJAN IMEZWURA NEγ AKEN ATID NESEKWUFLE U WAD ILES IMγI SWIN AR ANEDER\nAYEN NIDDEN AKW TIKELAX\nanta tamurt-agi yuγalen d taεrabt?\nttuṛk,iran,azerbijan, mali,andanusya,pakestan,tabusnitt????a gma qrib 1melyar d wezgen i yellan n yenselmen u ur wwiḍen-ara 200 melyun n waεraben.yark timeslayin n ddunit ğğuğgent anda tella tineslemt, ḥala tabrubṛutt-nneγ i neğğa deg idis sima ad tarew d tsardunt.\na yatmaten, werğin nura s tmaziγt neγ nesnulfa-d kra sseg-s seg asmi tella txelqit. imezwura uran s tefniqt, s trumit, s tlaṭinit meqbel ad yers ddin n tineslemt s wacḥal n leqṛun.si zik neğğa idles-nneγ, si zik neḥmel iles n wayeḍ γas ma yezleg am tṛaṭiwt n weqjun.\na yatmaten tawaγit deg-neγ i tekker.u tura nγunfa iles-nneγ azdgan, s wacu nezmer a nemsefham akken ad nemceḥ tarumit i γ-yugin(drus n leqbayel izemren ad d-fken tikti-nsen s trumit mebla ma iruḥ-as tugti unamek-is).\ndaγen ḥulfaγ deg uqesseṛ-agi nneγ am akken ulac anwa i yeqqaren wayeḍ. yal wa ihedder weḥdes di teḥnact-is.\nawal hat-an γurwen...\nd salam uεalayka a Mass Med, imi akka tessexlaḍeḍ, ur teẓriḍ ara εni, azul neγ ssalam kifkif, fell-awen neγ uεalaykum kifkif, ziγen ar γur-k d aqesser kan, ma ur tessineḍ ara amezruy n tmazγa, ur tessineḍ ara win n tmura, iban d amezruy n Waεraben i teqqareḍ, tidet Turk akk d Iran ttwamenneε deg weγmar n Waεraben, armi Aṭaṭurk, iḥudd γaf tutlayt Taṭerkit, ddin aciyuεi n Iran i yellan d aγer mgal ddin asuni, iḥureb γaf tmeslayt n Iran, ma d ayen yeεnan Pakisṭan akk d tmura i tt-id-iqerben, dinna a gma fk-as aseqsi i Salman Ṛucddi netta daγen d ineslem n temnaṭ-nni, ma d tamurt-agi n Mali dinna i yella wergaz-nni yesεan 86 n tlawin, siwa Seεudd i t-yugaren asmi yedder netta γur-s 356 i yuγ, yerna isem-agi n Mali d isem n yiwet n cetla ileγman s Tmaceγt,\nihi a Sidi Med Imaziγen ur kriḥen ara timeslayin nniḍen, γas qeblen-tent, ssqedcen-tent s niyya, ahat tamaziγt γef waya i tt-mazal tedder ar tura, ẓer kan Iccamiyen, neγ Imasriyen, asmi i d-neṭgen fell-asen Waεraben, gan ṭrad yid-sen azal n sin iseggasen kan, dγa refden ifassen-nsen, ẓer ma yella wacu i d-yegran di tmeslayt-nsen, Imaziγen gan ṭrad n 114 iseggasen, ar tura mazal amennuγ yettkemmil γef ddra n tmaziγt, yerna yal yiwen ad yennaγ amek yezmer, amedya nekk ayen akka i k-in-nniγ ar γur-i, tidet d abaγur ara iḥudden tutlayt-nneγ, aṭas iberdan i s-inezmer ad nḥareb fell-as, amdya asγan"ddin" win yexsen aḥuddu ilaq ad yezwir deg wawal n tmeslayt-is, mačči s tmeslayin nniḍen ara yettẓala, allaγ Umaziγ seg zik yettnadi γef tidet a tt-iẓer, wissen ahat ula d kečč a Med\nA med ṛuḥ ad twaliḍ dacu ixeddmen inselmen n Lezzayer di youtube.com/megreb8477 youtube.com/gspc8477\nAkka ixeddmen seg wass imi i d-tekcem tneslemt ar tmurt n imaziγen: timenγiwt, timenγiwt, acku akka i sen-d-tenna tneslemt. Γurek ad tγileḍ tzemreḍ ad tessimneḍ yiwen s wayen yunagen aya. Tifrat i umaziγ, yessefk ad yeffeγ si ddin-agi. ẓriγ ur fessus ara, imi tineslemt am tnexxart ma yerra yiwen deg-s yiwen uḍar, ma ur yecṭir ara ad yezzer deg-s armi tesbelε-it. Ihi yessefk a d-naki, a nezlez, a nerrez iseγwen, a nezzeεbeḍ, alamma neffeγ-d\nawal yettaγ-ed gma-s akken ad d-yarew tikti n tidett. u yal awal yakkaten gma-s yettarew-ed tidett yeččuren d tiktiwin. γef aya ssarameγ awal-agi yellan ger-aneγ ad yagem seg ulawen-nneγ cwiṭ n umeyyez ara-γ-yawin metwal anda teffer tidett, nebγa meṛa.\ntineslemt ḥala nettat ger ddiyanat yellan di ddunit i yettḥaraben γef tmeslayin di ddunit meṛa. imi di leqran yettmeslay-ed Ṛebbi belli d netta i γ-ed-yefkan timeslayin. u γef aya ilaq ad mqadaren yeγrafen. yal yiwen s yiles-is i ilaq ad yesnefli. diγen ẓer a gma belli imaziγen ur nuγen-ara mgal inselmen 114 isseggasen (γas ales timsirin-ik deg umezruy u ma yella d albaεaḍ i k-ed-yennan, ihi, ikkelex-ak).meqbel ad yili tṛad ger inselmen akk d imaziγen yufa-d lḥal aṭas n teqbilin i yuγalen d tinselmin mebla amennuγ. u deg umennuγ n tura, id-teqqareḍ mazal yettkemil, ihi ẓer belli keč d watmaten-ik yettmeslayen am keč d wimi ara-tennaγeḍ.\ntaεemuct n "gspc" mači d nutni i d inselmen u werğin yiwen wergaz neγ yiwet n tarbaεt ad yili d amedya n yinselmen. ternuḍ-as gspc i d-yexleq si smεil akk d tufiq ur zmiren-ara ula d dqiqa ad metlen inselmen wala iẓumbiyen.\nd nek ara-k-icekkren kra n yedlisen akken ad ten-teγreḍ:\n-Francalgerie, crimes et mensonges d'etats\nAGGOUN LOUNIS & RIVOIRE JEAN-B\n-Algérie, la libération inachevée de ghazi hidouci\n-LES MUTATIONS DE LA SOCIETE ALGERIENNE de addi lahouari\n-Mohammed Samraoui Chronique des années de Sang\n- LE PROCES DE LA SALE GUERRE - ALGERIE : LE GENERAL-MAJOR KHALED… De : Habib Souaïdia\n-la sale guerre de habib souaïdia\n-DANS LES GEOLES DE NEZZAR De L. Laribi\n-l'algérie des généraux de l. laribi\nakken i s-yenna Kateb Yasin nekkni nγill ger wayetmaten ma yella umennuγ ad yili s tektiwin kan, ma d kunwi tezwarem-d ar tzeqqa umezgun s tkerkas d ijenwiyen, ihi a Med kemmel kan akka amennuγ-nwen kečč d watmaten-ik, atan yakkan tewḍem ar Lmeγreb Elεarabi, ma d nekk d watmaten-iw ad nkemmel amennuγ, deg-s ad nessirem Tamazγa Imaziγen.\nNekk ttmeslayeγ-as γef nnger netta yesteqsay-yi-d acḥal i d-tesεa.\nIdlisen-agi i d-tuddreḍ, γriγ kra deg-sen, kra γriγ ayen uran wiyeḍ fell-asen. Anamek-is ur yelli umaynut deg-sen. Nefεen i wid i d-yukin i tixdas n udabu seg 1990 ar dagi, ma d "nekkni", libṛubṛu ma yehwa-yak, nuki-yas seg zik, ulac dacu ad aγ-slemden. Awal nniγ-ak-t-id yakan, adabu yebna Lezzayer γef tneslemt akk taεṛabt, d ayen i ibanen dakken ad yenbeh irebraben inselmen mgal kra a d-yekken seg imaziγen neγ seg wid i ten-yecban. Ma d ass imi i d-yeffeγ urebrab inseslem mgal adabu ula d netta, yerra iman-is udabu qaḥqac d atrar, maca s ufella kan, ttbut aḥettem n taεṛabt akk d tneslemt sγur adabu yettkemmil am zik. Ur gzimen ara layas dakken irebraben inselmen ad rnun ad qedcen fell-asen, d ayen i iḍerrun ass-agi deg tmurt n leqbayel. D acu i yugaden at udabu d assedrem n wayen i bnan d wayen yebna Σuqba d trebbaε-is. Ma d wid ixeddmen γef iεebbaḍ-nsen, i yeččan ulawen-nsen, teddun-asen d iqeffafen, bnan fell-asen.\nYiwen seg-wen - Tinin-is...\nΓriγ-d ayen akka tesqerdcem a leqbayel. D acu ara wen-iniγ, awal n Med yettawi ṣwab. Ilaq ad tezrem d akken llan leqbayel d inselmen, ttamnen s Ṛebbi, ttẓallan. Tura kenwi ma tebγam ad tebnum tamurt-nneγ ilaq ad ten-id-terrem di leḥsab-nwen. Yek tezṛam, ma tṛuḥem ar tmurt iseggasen-agi ineggura, tezṛam simmal ttaččaṛen leğwameε di tuddar-nneγ u tura llan ula d imasiḥiyen di tmurt n leqbayel. Imasiḥiyen-agi d inselmen-agi d atmaten-nneγ neγ xaṭṭi !? Tura ma d atmaten-nneγ, γur-sen azref ad xedmen, ad amnen s ddin-nsen am wakken d-yeqqar umagrad wis 18 n yizerfan n yemdanen (les droits de l'Homme) ma tebγam ad tcabim les integristes d les dictateurs ddmet-d ijenwiyen ad ten-tekkfum ad nuγal ar leğnas am les nazis d les sionnistes. Ihi akka, Med, ma ddiγ-d yid-es i wakken kan ad wen-d-iniγ d akken ma nebγa ad nexdem tamurt-nneγ, tameslayt-nneγ issefk fell-aγ ad nemyaεqal d atmaten γas mgaradent tiktiwin-nneγ. Greγ tamawt, ala Med i d-izeggiren ameslay-is s " a gma", alγem d Muḥend jami. Acu-t wakka !?\nDi leεnayat-wen muqlet, meyyzet, init-iyi-d ma yella ulac ddin deg wayen i d-uran neγ i nnan imeqranen n leqbayel :\nYella ddin deg wayen yecna Sliman Σazem ? Yella.\nYella ddin deg wayen d-yeğğa Cix Muḥend Welḥusin ? Yella.\nYella ddin deg wayen d-yeğğa deg wayen d-teğğa Ṭawes Σemṛuc ? Yella.\nAbuh, imeqranen akk γef yefna Mulud Mammeri tudert-is yella-d deg umeslay-nsen ddin. Di yal taddart yella lğameε neγ ala ? M'ara d-yebdu ameslay di tejmaεt ur d-neqqar ara "Llah msela εlik a ṛasul Llah" ?\nEffket-iyi-d aniwa acennay ur d-nuddir ara Ṛebbi di tezlatin-ines : Matub, Menguellet, Crif Xeddam, Yehyaten, Nouara, Azem, Si Moh ...\nEt alors !? Annect-a akk i wakken ad d-nini d akken ddin d d ayen yellan si zik di tmeti-nneγ. Ula dagi di tmura n ugafa imdanen ttamnen s ddiyanat u ulac win ixemmen ad sen-yekkes azref-agi. Acuγer ala leqbayel kan i yebγan ad kksen azref-agi i watmaten-nsen !?\nWagi d amedya kan i d-ufiγ dγa deg wesmel-agi anida d-temmeslayem γef Cix Muḥend Welḥusin. Γret kan ad temmuqlem ayen akka d-neqqar :\nIhi abrid d-yewwi Ccix ixulef itent- i-snat.Amek? ixulef deg-gwakken mkul yiwen di sin wudmawen-a yekkes as leεyub ines, iğğa-d ala iman l-lewlaya d aḥerfi.I leqraya yekkes taγert, i tibbudelt yekkes timucuha d uxelxel. I-yat leqraya tuqmiṭ yeqqar: "izwar yiman asekkil". Neẓṛa ya belli t-ta ay d ssebba swayes ibḍa di tazwara netta d Ccix aḥeddad . Lmitaq s-ufaṛeẓ n tmellalt ammar ad yil ixulef lqanun n ṭṭariqa tareḥmanit, akken t-id iğğa Sidi Mḥemmed U-εabderreḥman di lkaγeḍ, maca lmeεna macci di tira yura di lkaγeḍ , lmeεna γer wul n bnadem d wayen ixeddem d lfayd'ara d-yawi i-yman-is wal'i-lγir si lmitaq d-iwwi γer ccix-is ama s-ufaṛez n tmellalt, ama s-ucbak ufus, ama s-wayen nniḍen .\nVoilà ihi kiskisik leqbayel Ṭariqa Ṛeḥmaniya, Cix Muhend, ...\nahat maḍi d Mass Med i d-yuγalen s yisem n: Yiwen seg-wen, acku tikti yiwet, nekkni neqqar-as zzant, netta yeqqar-aγ rγant, neẓra akk amek tella tneslemt di tmurt-nneγ zik, amek tella tura, imeqqranen-nneγ n zik ur llan ara neγ ur ttxemmimen ara am Aεli Belḥağ n tura, yellan mgal tuddsa d tmeslayt d wansayen n Leqbayel, ma d aya i tram ad nebnu fell-as, dayen nfaq, Aqbayli ur yettεemmid ara ad yenger laṣel-is kan akka s qullhu wellahu, lebni n tmurt ad yers γef weγref, anefray-is d izerfan n wemdan s isuḍaf d uqadder n tegmat daxel n tmetti, mačči win yekkren ad yessexden ddin i wakken ad ibeddel timetti ad tt-yerr d taεrabt neγ d tafransist.\nMa di tmurt, wid iṛuḥen walan-d amek ttaččaṛen Leğwameε di tuddar ma d kunwi d-izeggren lebḥeṛ, yeqqimen da, war asirem n tuγalin alamma yewwi-yawen-id Dda Feṛḥat L'autonomie, kunwi, kemmelet kan akka ; ttargut timeti war tineslemt war ddin.\nTura, ma tebγam, s tidett ad d-neffeγ di tkerkas ad nebdu tikli ar zdat s leqbayel, iban webrid-nneγ : ad nemyeεqal d atmaten xas nemgarad di tiktiwin.\nYernu yehwa-yawen kan tettagadem inselmen n leqbayel ; nek d Med d inselmen am wakken llan imawlan-nneγ. Tout d'abord, d leḥṛam ad tenγeḍ amdan akken yebγu yili, ayagi ulac deg-s ccek. Wigi yark izellun akka ffγen i ddin, am wass-a ad neḥdeṛ amek ara xelṣen akk zdat Ṛebbi.\nVoilà, teqqim-d tura ma nek d Med d yiwen ; ma tettamnem Wellah, Aḥeq Ṛebbi ar nek d yiwen wemdan ar netta d wayeḍ !! Netta isem-is Muḥend nek isem-id Muṛad.\nakka ihi neğğa-yawen lxiṛ a wid t-isaramen\nazul a Murad a Muḥend atan ula d kunwi ziγen d iminigen i tellam am nekkni, imi d-tenniḍ ( kunwi d-izeggren lebḥar, yeqqimen da, war tuγalin alamma yewwi-awen-id Dda Ferḥat l'autonomie,) anwa ur nessaram ara a s-id-tas talwit d wayen yelhan, i wakken ad yidir di tlelli di tmurt-is ger wayetmaten-is, yerna ammer d lebγi yal yiwen ad yenher aγyul-is akken i s-yehwa, ad yamen s tneslemt neγ s tmasiḥit neγ s seksu d tγeddiwt d taga, yak qqaren yal asγar s ddexxan-is, nekk umneγ s yemdanen akken bγun ilin, a γ-id-infaε Ṛibbi akk s lbaraka-nsen, ma d widak-nni izellun s yisem? atan isemḥasen yakan zdat Yakuc d yemdanen-is, tura ttcalin deg iberdan, deg umadaγ uγalen d lmuğahiddin imaynuten, ttcufun idmarren-nsen s nefxa imi d-rran tineslemt-nni n zik i γ-iruḥen, ini-asen kečč tura ad txelṣem asmi ara temḥasab ad temεaqab, a k-innin a γ-id-yernu ljennet ad netmettaε deg-s, tura dagi d idrimen kan akk d lvillat,\nma d tuγalin ar tmurt, nekk a Murad din ara yiṭṭef ṛemḍan useggas-a, am winna n yilindi, rezzuγ ar tmurt di yunyu alama d ctember, kunwi ahat wissen, acku tbanem ur teẓrim ara dacu iḍerrun di tmurt-nneγ, neγ ur tḥemmlem ara azγan"la critique" yiwen am nekk ayen akk ara d-yawin abaγur i yedles d tutlayt-nneγ ad dduγ s tura, ma tram ad nebdu ad nγer "Amuzzu"\nS yisem n Yakuc amellay amnahaγ\nIni-d d Yakuc yiwen\nUr yurew ur yettwarew\nUr yettili win ara t-yugdun\namin ay ayetma\nAkken bγun llan imeslayen-ik, ḥulfaγ-asen i ineggura-yagi wwind yed-sen kra usirem d akken nezmer ad nemsefham limer ad s-nesγim i wawal nek yid-k ; keç ahat s kra n tebyirin nek s lgazuz lol.\nTeẓriḍ a gma, Ddin lislam maççi d inselmen. Nek ufiγ deg-s ayen i yi-hwan. Ayen akk γriγ ar tura d wayen i yi-d-nnan wid i yi-zwaren d ayen yessewhamen.\nAmedya : d Ṛebbi i d-yefkan timeslayin mgaradent u tameslayt-agi d cci n Ṛebbi, imusnawen n ddin, qqaren ad iḥaseb Ṛebbi amdan i wumi d-yefka tameslayt yunef-as tṛuḥ, yettu-tt imi tameslayt-agi i s-d-yefka d cci am wallen, am ufus am yiles .... ihi akken ara iḥaseb Ṛebbi win ara iqelεen tiṭṭ-is s uεemmed akken ara iḥaseb win ara inekkṛen laṣel-is d tutlayt-is.\nΓef wayagi adabu, les islamistes d wid akk yettaεraḍen ad mḥun tamaziγt ur ddin ara deg webrid n wayen d-iqqar lislam.\nTeqqim-d temsalt n wid ineqqen wiyaḍ imi ur uminen ara neγ ur llin ara d inselmen. tagi d lfalṭa tameqrant d leḥṛam ameqran ad tenγeḍ taṛwiḥt i d-yefka Ṛebbi.\nAkka, ihi, am nek am Med, d waṭas n leqbayel, ddin-nneγ d wagi mači d wayeḍ. Tura tlaq kan tdukkli akken ad d-nerr tagmatt yezdin imezwura-nneγ.\nAr tmurt am keč, am nek s warraw-iw nettawi-tt-id di tmurt yal anebdu u tikwal di tazwara n ccetwa.\n"Γef wayagi adabu, les islamistes d wid akk yettaεraḍen ad mḥun tamaziγt ur ddin ara deg webrid n wayen d-iqqar lislam."\nNutni qqaren d kenwi ur yeddan ara deg webrid n lislam, kenwi teqqarem d nutni ur yeddan ara deg webrid n lislam. yerna deg "nutni" yagi ger-asen llan iqbayliyen.\nTura ma tzemreḍ ad aγ-d-tiniḍ amek ara neg akken a nesserked iman-nneγ ticki nettwali "nutni" ttnernin "kenwi" tettuγalem d takemmict, yerna ula di tmurt.\nNekki ur nelli ara d ineslem, ma γas ttaggadeγ Ṛebbi, ur zmireγ ara a s-iniγ "nutni" mačči d abrid n tneslemt i d-wwin acku ẓriγ abrid n tneslemt yezmer wemdan a t-yetti akken i s-yehwa. Nekk ẓerreγ-d deg-sen yiwen wudem n tneslemt, deg-wen yiwen wudem nniḍen. Ihi am akken a d-tiniḍ sin wudmawen.\nWejṭuṭi - Tinin-is...\nNek γur-i asteqsi i yenselmen: d acu i yerran Tamazγa d Lmeγrib Lεarabi Lkabir ass-a? Tiririt: d lislam, ula d rrayes n Lanğiri yenna-t-id. Asteqsi d-iḍefren amezwaru: Acimi yettarra lislam imdanen d aεraven? Tiririt: acku taẓallit ilaq a tili s taεravt γas llant tsuqliwin ur ttεeddint ara, ayen a d-yini wemẓallu ma yessired ifassen-is, aqadum-is, timeccacin-is...ilaq ad yili s taεravt, ayen a d-yini ma yezlu ikerri ilaq s taεravt, ma yekker ad yečč s taεravt, ma ifak učči s taεravt, ilaq ad yettlusu aqendur am waεraven atg atg...i rebbi agi εni d aεrav??? Nek tineslemt ur nettqadar tinekkit-iw, tutlayt-iw, idles-iw mačči kan d aqader ur tt-ttqadareγ ara a tt-qeddreγ d aqedder! Ass i deg iparluren n leğwamaε di tmurt n Leqvayel ad qadren imezdaγ akk d tmurt i deg llan a sen-d-mmeslayen s tutlayt-nnsen ass nni yezmer lḥal a d-iniγ tineslemt d ddin yelhan u inselmen d imdanen am wiyaḍ. Tazwara nwiγ ula d ikrityanen-nneγ wis sani vγan a γ-awin, maca asmi ten-walaγ tẓallan s teqvaylit, cennun s teqvaylit, tilawin-nnsen sliliwent s teqvaylit, ttlusunt tiqendyar n Leqvayel, arrw-nnsen ttaken-asen ismawen n Leqvayel, γas ẓran-iyi ur ttamneγ ara ttqadaren-yi, ḥala awal aẓidan yezga deg yimawen-nnsen s teqvaylit, dγa nniγ-asen d kenwi i d atmaten-iw ngum akk wiyaḍ!\nLxxuğğa n mmi-s n Wemsed - Tinin-is...\n1)- "!Ma di tmurt, wid iṛuḥen walan-d amek ttaččaṛen Leğwameε di tuddar"\n- Annect-a mačči d amaynut, d ayagi i d aγ-yeğğan akka nugi ad nerfed iqerra-nneγ gar yemdanen umaḍal.\nD ajeğğiḍ-agi i nettnadi ad t-nekkes ula d nekkni akken a d-yeffeγ weγref aqbayli sef telqaεt lbir n leγrur, si tfuḥanin, timeckukal d wayen akk d-yessalayen taffaṭ n wemdan mi ara yebγu a d-yerr ( a d-yemεuq ) seg ixixxan n ddin-agi ucmit, bu iqaqqaḥen.\n- D tafat i d iswi n leqdic-nneγ.\n2)- "ma d kunwi d-izeggren lebḥeṛ, yeqqimen da, war asirem n tuγalin alamma yewwi-yawen-id Dda Feṛḥat L'autonomie"\n- Dadda-k Ferḥat ur d-tessawḍeḍ ara ula d ixixxan-is, isem-is yekcem amezruy n yizmawen, asmi ara yemmet ad yedder deg igenni gar yetran, s yes-s ara yettwali wegdud aqbayli tafat i lebda, wamma kečč (asekkur a mmi- n Wemsed)!!!\n3)-"kunwi, kemmelet kan akka ; ttargut timeti war tineslemt war ddin".\n- Timetti war tineslemt nedder-itt war ma yehwa-yak, εni yella melmi d aγ-temlaleḍ di ttarrawiḥ?\n4)- "Tura, ma tebγam, s tidett ad d-neffeγ di tkerkas ad nebdu tikli ar zdat s leqbayel, iban webrid-nneγ : ad nemyeεqal d atmaten xas nemgarad di tiktiwin".\n- D atmaten di teqbaylit, mačči di tneslemt, annect-a yessefk ad nemsefham fell-as. Aql-aγ nemyeεqal ih, nekkni sya, kennwi s yinna. D acu n tkerkas-agi iγef tettmeslayeḍ a winnat?\nD nekk i triḍ ad tessufγeḍ si tidak ideg telliḍ?\nMuḥya ad ak-yini"Ur fhimeγ tren".\n5)-"Yernu yehwa-yawen kan tettagadem inselmen n leqbayel" ;\n- Lemmer nettagad tili aql-aγ numen, nessusem ula d nekkni.\n"Γas nḥemmel lehna, nessen ad nerfu" i yecna dadda-k Ferḥat.\n6)- "nek d Med d inselmen am wakken llan imawlan-nneγ. Tout d'abord, d leḥṛam ad tenγeḍ amdan akken yebγu yili, ayagi ulac deg-s ccek".\n- Ihi yella lislam n yeqbayliyen, yella win n waεraben neγ amek?\nI Ugellid Belqasem ( agellid n Beclul ), acuγer ur yeffiγ ara fell-ak ihi? Neγ imi d aqbayli i yella, ur tettamneḍ ara yes-s?\n" Nesṭeṛḥib s uberrani, akken yebγu yili, lhiba ad as-tt-id-nesnulfu" i yecna Lewnis.\n7)- "Wigi yark izellun akka ffγen i ddin, am wass-a ad neḥdeṛ amek ara xelṣen akk zdat Ṛebbi".\n- Annect-a tumneḍ yes-s kečč, ur d aγ-ttḥettim ara ad neqbel yella waya!\n8)- "Voilà, teqqim-d tura ma nek d Med d yiwen ; ma tettamnem Wellah, Aḥeq Ṛebbi ar nek d yiwen wemdan ar netta d wayeḍ !! Netta isem-is Muḥend nek isem-id Muṛad".\n- Ala ur nettamen ara s llah, maca, numen-ik kečč.\n9)- "akka ihi neğğa-yawen lxiṛ a wid t-isaramen"\n- Yal yiwen amek t-yettwali lxir-agi, acuγer tγileḍ d ayen tessarameḍ kan kečč i d lxir? Neγ tγileḍ-aγ ur nessin ara taqbaylit? Neγ d tineslemt i d taqbaylit?\n"Effket-iyi-d aniwa acennay ur d-nuddir ara Ṛebbi di tezlatin-ines : Matub, Menguellet, Crif Xeddam, Yehyaten, Nouara, Azem, Si Moh ..."\n- Tamezwarut mi ara d-tiniḍ Rebbi yessefk-ak ad teẓreḍ llan aṭas n yemdanen i yettamnen yes-s, maca, mačči d inselmen i yellan.\n- Tis-snat: Icennayen ur d-nudir ara Rebbi neγ udrent-id acku yesserfaten llan aṭas, Amedya dadda-k Ferḥat d netta i d acennay, i d amedyaz ameqqran yifen yakk wiyaḍ ulac melmi yecna telha tneslemt.\n- Lewnis asmi yecna tizlatin-nni n Ḥemmadi d wasmi yella 17 d 18 iseggasen ulac d acu yessen.\nAsmi ldin-t wallen-is ur tettu ara d netta i d ameskar n " ay abeḥri d-yeffalen"\nAbeḥri d-yeffalen d tineslemt\nA d-tafeḍ yesteqsa semmus ( 5 ) tikkal, yerra-d tiririt semmus tikkal. Anamek n waya d " Lqawaεid lxamsa".\nkra imedyaten kan:\n1)- Ay abeḥri d-yeffalen yess-k akk i numen\nTiririt: Skud tettamnen yess-i, cukkeγ tesεam iγisi deg iqerray-nwen ( tagi d ccahada )\n2)- Ay abeḥri d-yeffalen anida-tt tafat?\nTiririt: kul mi ara d-tεeddi ad teṭṭṣem, mi d-yebbeḍ ṭṭlam ad tekkrem tesxerbem lewqat ( Wagi d ṣṣawm Ṛamaḍan)\n3)- Ay abeḥri d-yeffalen fell-aγ tettεassaḍ.\nTiririt: Win yenwan εussaγ fell-as, asmi ara t-id-yas wayla-s,\nad t-yečč d aṣemmaḍ ( d zzakat )...atg, ...atg.\nLwennas acḥal n tikkal i d-yenna i umaḍal" Nekk mačči d aεrab, mačči d ineslem"?\nCrif Xeddam d Wakli Yeḥyaten, d acu i yessnen yeγyal-nni?\nIkker waluḍ ziγen nekki ur ẓriγ ara !\nAyen d-nniγ ur s-d-ttεawadeγ ara ! Ẓriγ d aci i ken-iqqeṛḥen s wigi d-yettarran akka ameslay am wakken d ddin lislam i d-yewwin nnger i tmaziγt. Steqsit, γret Kamal Naid Zerrad d tuktiwin n imusnawen n tesnilsit d tmeti ad tfehmem d akken d ddin lislam i yeğğan qqimen-d kra imeslayen n teqbaylit γur-nneγ u γur Imẓabiyen. Limer St Augustin yerra-d l'evangile ar tmaziγt mačči ar tlatinit tili mači akka ara d-naf tamaziγt. Cwi kan yella-d lislam, cwi kan daγen ṭṭfen deg-s imezwura-nneγ am ccix Muḥend d imedyazen d imusnawen i d-yessekfel Mouloud Mammeri deg inadiyen-ines. Amer maççi d isefra-yagi akk d imeslayen-nni, d yinzan-nni (yeččuṛen d ddin) tili yiwen umeslay ur t-id-nettaf ara s leqbayel.\ntettu-m d akken ma tufam-d ciṭṭ umeslay n teqbaylit almi wen-t-id-ğğan imezwura-nneγ. U imzwura-nneγ ulac inselmen i ten-yugaren. Ar tura nufa-d leεwayed-nsen : yettak lḥeq win d-ikecmen yeskeṛ ar taddart, m'ara d-immeslay yiwen di tejmaεt acu i ilaq ad d-yini weqbel ad d-ibdu ameslay ? Lḥemdu Llah, ad k-iεin Ṛebbi, Stafiṛ LLah ... ula deg imeslayen i d-tettarum kenwi llan imeslayen am wigi. Amer stidett ddin lislam yekke, yemḥa taqbaylit amek ara d-tesfehmem d akken 14 leqrun-ayagi deg-i tesnen imeszwura-nneγ yerna nufa-d ayen i s ara nettmeslay akka gar-aneγ ??? Amek 14 leqrun deg-i Imaziγen snen lislam yerna ar tura teqqim-d teqbaylit. Ma d leqbayel d-iffγen si tmurt ar lalemagne d fransa d canada ... arraw-nsen ttun, ur ssinen ara taqbaylit (akka neγ maçi akka a Sayd yuran asefru-yagi "Sellit tura f muhemmed").\nIhi, aṛṛa-yawen ashetref, mači d ddin lislam i wen-yekksen taqbaylit.\nTidett kan d acu iken-iqqerḥen d imi d-ttmagarem imdanen am nek d Med. Ih, seg-wen, nekkni yernu nettaru taqbaylit, nhemmel taqbaylit, ndaεu ar Ṛebbi s teqbaylit, d inslemen, nkeččem ar leğwameε. Ifukk zman-nni anida i wakken ad tiliḍ d amaziγ ilaq ad tṛebbiḍ cεeṛ, ad tetteḍ lbirra, ur tettamneḍ ara s Ṛebbi, ad tettamneḍ kan s Dadda Feṛḥat ... Ifukk zzman-nni. tamaziγt d ayla-nneγ. D imaziγen d isnelmen u simmal aṭas yid-nneγ di tmurt n leqbayel !!!\nD acu ? tenger ddunit ma llan yenselmen ger-awen ?\nD acu i d ineslem aqbayli ?\nD acu deg-i nemgarad nekki d wagi yuran akka asefru-yagi ur nelhi yara yernu ; ulac deg-s kra wesnulfu.\nnekki : ttẓallaγ, m'ara d-ṛḍeγ ttεawadeγ-d luḍu akken ad izdigeγ ad ẓalleγ, m'ara becceγ daγen akken, m'ara ḍergeγ daγen akken, m'ara ṭṭseγ d tmeṭṭut-iw u .. (sureft-iyi ṣeḍḥaγ ad t-id-iniγ) cucufeγ. Ayagi akk akken ad izmireγ ad ẓalleγ. TTafeγ-d iman-iw ssirideγ acḥal n tikkal i dduṛt, zeddigeγ ugar n wiyaḍ d aya kan. Ue tetteγ ara cṛab ; idrimen-iw ḥerzeγ-ten, ur ittṛuḥ ara leεqel-iw i tenhaṛt di tkeṛṛust ... Tesseγ kan aman.\nUr ttmuquleγ ara tilawin n wiyaḍ. ur rregmeγ ara, ur ttakreγ ara. D aya kan i d-lemdeγ si ddin lislam. ma yeḥwağ-iyi wemdan zemreγ ad t-εiwneγ m'ur tεawneγ ara ad yi-d-yekkat wul-iw dγa ttεawaneγ kra n win i yi-d-yessutren di tγawsa sεiγ-tt. Ur ğğiγ ara imawlan-iwn ur ğğiγ ara yessetma d wayetma imi ten-ḥemmeleγ u ddin-iw daγen iweṣṣa γef imawlan, d watmaten d lğiran ... Acu nniḍen aqli-yi wejdeγ i taddart-iw s yedrimen-iw, s tezmert-iw ... m'ara yemmet yiwen ad εawzeγ, ad γzeγ aẓekka ... m'ara yezweğ yiwen ad s-feṛḥeγ, ad s-ffkeγ lxiṛ. deg wass n lεid ttγafaṛeγ akk medden.\nBoutefliqa : ur ttbuṭṭiγ ara fell-as waεdaw n Ṛebbi d-yessuffγen wid yenγan timegraḍ si leḥbas, u ibennun lğameε s imelyaṛen yerna llan acḥal n izzayriyen yegganen beṛṛa ur sεin ara lxedma.\nAcu nniḍen ; d amaziγ d ineslem ; ttaruγ tameslayt-iw, ttaγeγ-d ungalen d idlisen n tmedyazt. Ur gganeγ ara alamma γriγ kra deg wayen sεiγ yura s teqbaylit. Selleγ i Si Moh, Ait Menguellet, Crif Xeddam, Slimane Azem, Matub (ad t-iṛḥem Ṛebbi amek iteqqarem ih m'ara t-id-taddrem a leqbayel ?), d Feṛḥat (tizlatin timezwura n weqbel ad ikcem ar RCD). Selleγ daγen i Mohand Ouyahia eh ben oui .. ala netta i nesεa yura ayen ur urin ara wiyaḍ.\nhat-an wacu i xeddmeγ nekki steqsit Sayt At mεameṛ yuran asefru-yagi ad wen-id-yini d acu ixeddem n weyen yelhan ur txeddmeγ ara ... imi ttẓallaγ\nabrid-agi-nwen kečč d Mass Med, aṭas i t-imeyzen yakan ammer yella ubaγur ara d-yekken deg-s i tmeslayt-nneγ ad neddu s tuqna wallen, macca neẓra ar wanda i yessufuγ, a γ-yawwi srid ad nuγal d Aεraben akken i s-yenna Butef: mačči d nekkni i iεmmden, maca d Lislam i yebγan akka! taqbaylit di tallit n Ugustin ur tbeggeḍ ara am tura s taεrabt, di Siwa ar tegzirin Tiknariyin ttmeslayen-tt, tura ala ayen i mazal deg tiniri akk d idurar s yis-s aql-aγ nettnaḍaḥ, ahat ad akin iggumiyen yeznuzun di tmeslayt-nsen;\natan Med yeqqar (qbel ad yili ṭrad ger inselmen akk d Imaziγen, yufa-d lḥal aṭas teqbilin i yuγalen d inselmen mebla amennuγ) wagi d amezruy n Qaddafi, mačči n Dda Mulud Mεemri, acku amennuγ yebda ass-nni amezwaru i d-rekḍen akal Amaziγ deg useggas 642 di teγremt n Barka n tmurt n Libya n tura, armi d aseggas n 760 Aεraben ur ssawḍen ara ad ṭṭfen ula d Tunes,\nγef wacu εni i nḥemmel a d-nadder Si Muḥ u Mḥend d Ccix Muḥend u Lḥusin, neγ Yusef u Qasi, nettadder-iten-id acku nutni d imedyazen, isefra-nsen mennεen taqbaylit, tasuta a ten-tettakk i tayeḍ, i wakken ad necfun fell-asen imi gan ayen inefεen tameslayt-nneγ,\niban yemγi ansi i d-yeṭṭilli a winnat, ma d Sεid At Mεemmer γer i tqerneḍ imam-ik, a netta d amedyaz, s isefra-s d wayen yettaru akk d tmucuha i d-yessuqel di Talmanit ar Teqbaylit, a t-γren deg iγerbazen, a t-id-ttadrent tsutwin i d-iteddun, am yismawen-a i d-nudder i usawen, ma d win iẓullen, yuẓam neγ isared ilefḍan-is, winna ulac win yenfeε nnig yiman-is.\nWa muḥ !! waqila ur teqqareḍ ara ayen d-ttaruγ. Tettezziḍ, tettenḍeḍ. Aniwa i s-yennan i Massinissa ur yettarra yara tamaziγt d tutlayt n tgelda-ines ? kra n wawalen n lybique i d-yeqqimen ar ass-a maçi deg wadlisen i ten-id-nufa, ala, qqimen-d γef "le tombeau de massinissa " di qsenṭina. U ma yella ssawḍen imusnawen ad d-ssfehmen kra n isekkilen si le lybique imi ayen yuran γef uẓekka n massinissa yettwura daγen s tefniqt (le phénicien). Maçi d lislam i s-yennan i massinissa ad yerr tafniqt d tutlayt n tgelda-ines ? I saint Augustin aniwa i s-yennan ad yaru l'evangile ar tlatinit maçi ar tutlayt-is ? D allaγ-is, yebγa ad yehwu i lesyad-is daya kan !! Di leεnaya-k m'ur temmuqleḍ d acu i yellan deg wawalen-agi i wumi gan imezwura-nneγ azal ? Le contenu sociologique de ces concepts-valeurs ; Taqbaylit, tirrugza, lḥeṛma, nnif ... Teẓriḍ d acu i yellan daxel imeslayen-agi d ddin lislam. U isefra n Si Muh n cix mohand .. yousef uqasi, bacir umellah ... isefra a tezzin γef wayen yellan d lmeεna d-icudden γer ddin.\nWi s-ikksen azref ad tewṛet tmeṭṭut taqbaylit ? Lislam yefka-yas amur wis tlata i leqbayel acḥal ? Leqbayel kksen-as azref ad tewṛet akal. Ayen ? Xemmem akk di temsal-agi.\nGabriel Camps yeqqar d akken sebbat imi d-teqqim akka teqbaylit almi d ass-agi d wegdud n aqbayli sumata :\nLa littérature orale renforcée par la pratique de l'islam lui même étant une religion orale basée sur la parole divine. Aussi si les berbères sont toujours là c'est parce qu'ils ont été en marge de l'histoire méditerranéenne. Ils se sont adaptés à tous les envahisseurs sans se dissoudre dans les civilisations des occupants de l’Afrique du nord. Comme dans une guerre les survivants sont ceux qui n'ont pas été des ateurs directs : les femmes, les enfants, les vieillards.\nLislam daγen akken i s-teḍra. Ddmen-d imezwura-nneγ, ayen i-sen-yehwan deg-s, εerkent akken d-as-n-ihwa i wakken ad idiren yid-s. Wi yessawḍen lislam ar l'Espagne ? Ad d-iqqar umezruy d les berbères.\nLimer yettbeddil ddin lislam, limer ixenneq am wakken d-teqqarem tili cukeγ ur d-ittγim wara tura di teqbaylit imi 14 leqrun-ayagi deg-i ddren imezwura-nneγ d lislam.\nImusnawen akk msefhamen fell-as, ger-asen M. Mammeri, tiyita tameqrant ičča-tt wegdud aqbayli seg wasmi d-keccmen iṛumyen yeqqimen kan 132 iseggasen. Maca, d nutni i iεeṛbben tamurt n leqbayel : εeṛben ismawen imukan (At yuγal d beni ...), ismawen n yemdanen ...\nTiyita nniḍen tekka-d sγur udabu lezzayer s lakul d tilibizyu d ṛadyu ... Nekkni tura ad nettkemmil i wayen d-iqqimen s umcerreg ger-aneγ, s tuffγa ar Canada d Fransa ... anida arraw-nneγ ur nessawaḍ ara ad sen-nesselmed taqbaylit.\nMaca, kunwi, tesεam une fixation sur l'islam. Di marikan USA ucayel Llah, après le 11 septembre, jami yewwet-d Bush di Lislam, les discours akk a qqaren d akken lislam mači akka. Les terroristes n'ont rien compris de l'islam. Di fransa daγen, jamais l'Etat, neγ une institution, neγ amusnaw même Le Pen, yewwet-d di lislam. Acuγer ? Tella yiwet n sebba d tamecṭuḥt : Les droits de L'Homme a Muḥ !!\nAlors, nekkni leqbayel-nneγ, deg wesmel d-yelhan s tira, asmel i ilaqen ad yili i leqbayel meṛṛa yal wa s ddin-is d tiktiwin-ines ad d-tafeḍ ad rregmen di ddin ... Lislam.\nSi c'était de l'athéisme au sens philosophique du terme, un débat d'idées ... ça s'accepte mais là c'est juste un poème de qualité affreusement Moyenne, sans beauté littéraire, sans images ... sans métaphores (on est loin de Abehri d-yeffalen du Grand Lounis) qui résume mal l'histoire de l'avènement de l'islam en Afrique du Nord.\nΓret weqbel ad d-terrem i yimeslayen-iw.\nTura ma d isefra n sεid At Mamer, γriγ-d ddeqs deg-sen, u sliγ i CD d-yessuffeγ. D acu ara k-iniγ, limer ulac Muḥend Uyaḥia (ad s-yaεfu Ṛebbi), Limer ulac Lewnis Ait Menguellet, Si Muḥ, Khaled tazaγart, Amer Mezdad, Amran Salem, Matub (ad s-yaεfu Ṛebbi), Zedek Mouloud, Ameziane Kezzar, Farid Abbache ... d yeqdimen (ad sen-yaεfu Ṛebbi), tili ad d-yifrir wemkan-is, imi ad neḥmed Ṛebbi llan, ad d-iniγ, mazal-as kra i wakken ad d-yeğğ amkan-is di tsekla-nneγ. Ilaq ad iγer ugar n imedyazen ibeṛṛaniyen.\nMa d nekk ... ad ssusmeγ kan.\nTenniḍ-d yiwet n tidett ger tiyaḍ: "Lislam daγen akken i s-teḍra. Ddmen-d imezwura-nneγ, ayen i-sen-yehwan deg-s, εerkent akken d-as-n-ihwa i wakken ad idiren yid-s."\nTwalaḍ amek i tzemreḍ d-tuγaleḍ ar ṣwab lemmer yehwa-yak. Ayen i d-tenniḍ yekka-d seg Lislam neγ seg Taεṛabt: tirrugza, nnif leḥeṛma...Lemmer teγriḍ idlisen-nni war algam n tneslemt, ili tufiḍ dakken wigi llan seg zik, uqbel Lislam, ar imaziγen, maca d ismawen i wumi beddlen kan i kra deg-sen.\nTemmeslayeḍ-d yakan γef tezdeg n tekli-k, i tγileḍ tekka-d seg tneslemt. I d-yekkan seg lislam seg wayen txeddmeḍ anagar ayen ur nesεi azal: ad tkecmeḍ ar texxamt n waman s uḍar azelmaḍ, ad tegneḍ akk tmeṭṭut-ik deg tallast, a d-terseḍ seg iceṭṭiḍen s uḍar ayeffus, ma ulac aman ad tessefḍeḍ aḍar-ik s ufella kan war ma tessefḍeḍ lqaε uḍar-ik, ad tarzeḍ tameṭṭut-ik ad tt-tekkemmeḍ, imi fessuset i ciṭan a s-yaf abrid...atg Wannag tezdeg ar uqbayli, ar yegduden akk i iquddren imanen-nsen tella seg zik. Tiwizi neγ lemεawna tella seg zik. Assufeγ n wučči i wiyaḍ yella seg zik "Muni, yemma-s n Ugastan, llan imezdaγ n Milan ttεekkin fell-as, imi ttwalan tettawi učči ar tmeqbert akken a t-id-afen yefrax neγ imsebriden yelluẓen."\nUgastan, yettwali ar iẓawaliyen deg tzenqatin n Milan, yeqqar-asen i iṭelyanen yellan yid-s: muqlet wihin, ma γas tesεim ayla aṭas, yugar-iken seg ugerruj i s-yefka Ṛebbi d tumert d werkad yiman. Ayagi yeskan-d dakken aqbayli ticki yeṭṭef deg imenza-s, ur yeḥwağ ara tineslemt neγ ayen nniḍen akken ad tizdig tikli-s.\nD ayen i d-terna tneslemt s ufella i d-yettawin nnger i teqbaylit, i tmeslayt neγ i tikli. Wannag ayen i d-tufa tneslemt, yiwen ur k-yenna d ayen n dir.\nMa d aγellet n tmeṭṭut, ayen yewten amaziγ yewwet akk igduden, maca amaziγ ur k-yenni ara d Ṛebbi i d-yennan akka i s-ilaq i tmeṭṭut, yenna-k d isuḍaf n wemdan i tt-yeğğan akka, isuḍaf nezmer a ten-nbeddel ticki tbeddel tegnit. Aεraben nnan-ak d Allah i d-yennan tameṭṭut ad tittwiḥqer, s wannect-n isuḍaf-nsen ur sen-ttbeddilen ara akken tebγu tbeddel tegnit. Imaziγen ttbeddilen-asen, ula seg mi i d-tekcem tneslemt, ger 1750 akk d 1780, lεrac nnan a nekkes aγellet n tmeṭṭut akken ur d-yettili ara umennuγ ger iderma. Maca ass-agi tagnit tbeddel, yessefk tameṭṭut ad tγellet am wergaz.\nAlγem, Terriḍ-d kan γef wayen k-ihwan.\nI yiwen seg-sen - Tinin-is...\nBismi llah ad neγleq leεyun,\nur nxezzeṛ lḥaqiqa.\nNettḥibbi ddin lmebyun,\nnḥeffeḍ kull ṣṣura.\nNettḥibbi rrasul, nettdekkir,\nNettkafaḥ s alam tara.\nNettγenni s lqelb nettfekkir\nṭalaεa lbadru εalayna.\nNeskiddib anda yelzem\nneqqar nsel i Muḥya\nWa lam netta γur-s lislam d ssem\nnettadert-it gar ccuεara.\nAllaγ yezmer ad yesker, γas tiqit ur tt-id-neswa.\nEčč taγeddiwt-ik a nnger, ddin n laẓ tura yerwa.\nYiwen seg-sen la γ-yeqqar:" Ttut-tt, dayen, nγiγ-t wa"!\nYettγil s tidet yezmer ad yezzenz aṭṭan d ddwa.\nQessam ddin ah ya, argaz-a isel i Muḥya.\nTaḥya berzidan, taḥya!!!\ntiririt i yiwen seg?\nAGUḍ N L ISLAM γER NEγ YESXSER YAL EL MIZAN YELLAN\nYESṭUAγ LAEWAEḍ? TAMSLAYT?ULA ḍ ANWI NEKWNI QRIB Iγ YAIREIQ ?IHHI NEK ADINIγ L'ISLAM ṭADIANIT EL LEMḍERA UR TEṭEAWAN ARA AMḍAN ,γER DEFIR I TEṭARA AYAGI ZRANT AKK LJJNAS? WAMA M LIYID ihi TAMURT YERFED DIN AGI AKA TEṭ HUDUM?MUQEL KAN TRAN:SOUDAN LAFγANISTANEL, DZAIR kra anda yella tamurt truh d'axsar\nYiwen-seg-wen - Tinin-is...\namdakel n Yiwen-seg-wen - Tinin-is...\nakken iwen-ihwa semmit-as - Tinin-is...\nCic, ma yella ur tefhimem ara ayen akk d-neqqar. Ma yella tidett tettεemmidem tuqqna n wallen fell-as. Ma yella, si Canada, si Fransa, si L'allemagne, tebeεem γef tmurt n Leqbayel ... Ldit au moins allaγen-nwen i wayen wen-d-qqaren Lesyad-nwen les Américains, Les Français, Les Anglais, Les Allemands ... Article 18 de la charte des droits de l'Homme.\nMa d kečč ad tessusmeḍ kan? - Tinin-is...\nMa d kečč ad tessusmeḍ kan?\nAcuγer ara tessusmeḍ?\nYelha usefru-k " Diri-yi".\nTella deg-s tirrugza, nnif, lḥerma yerna yesεa lqafiyya.\nBren cclaγem-ik, ternuḍ iman-ik gar imeqqranen n tsekla-nneγ war akukru!\nighil hoho - Tinin-is...\ntanemmirt-ik a sεid γef wayen iγ-d ttawid,\nasefru n tikelt-a dayen izaden nezzeh,\nγur-s azal d ameqqran,\nmaca yella wugul nniḍen di tira, mačči siwa tummeẓt\n"uεeṭṭer" lbunya ddew " r " illa daγen ujarriḍ n tuqna\n" teεya-m" ahat ur illaq ara acku d ameyag 'aεyu'\nyettuseftin γer wudem wis sin asget "teεyam",\ndaγen "limmer ur d-aγ iḥuz neγ ihuz lhemm"\ndeg ususru ad sseleγ "ihuz" mačči iḥuz,\nssuref-iyi ma yella ccḍeγ a gma Sεid.\nĞğiγ-ak talwit d tafat, ar tufat.\ntamezwarut tanemmirt ilmend useγti-k!\n1)- Nekk akken cukkeγ yelha wakken uriγ " teεya-m", acku asekkil"m" yettwaεzel akken a d-yessaken anwi i d-lhiγ yerna yesseγta-t yakan dda Ğamal, netta d amusnaw n tira akken yessefk. Ad t-steqsiγ sakin a k-d-rreγ isali.\n2)- Iḥuz, mačči ihuz (d aḥazi, mačči d ahuzzu).\nTanemmirt i tikkelt-nniḍen,\nTamawt: Atan ula d nekk sseγtaγ-ak-d kra n wagulen di tira-inek, akka yal wa ad yefk afus akken yezmer i wayeḍ.\nIhi afus deg ufus.\ntanemmirt-ik a sεid γef wayen ( iγ-d ttawid) " i γ-d-tettwiḍ neγ i d aγ-d-tettawiḍ" asefru n (tikelt-a) "tikkell-a" (dayen)" d ayen, acku dayen d si fini" izaden nezzeh, γur-s azal d ameqqran,\nmaca yella (wugul nniḍen)"wagul-nniḍen" di tira, mačči siwa tummeẓt "uεeṭṭer" lbunya (ddew) seddaw " r " (illa) " yella" daγen (ujarriḍ)"ujerriḍ" n (tuqna)"tuqqna"\n" teεya-m" ahat ur illaq ara acku d (ameyag)"amyag" (aεyu("εyu"' yettuseftin γer wudem (wis sin)"wis-sin" asget "teεyam",\ndaγen "limmer (ur d-aγ iḥuz)2"ur d aγ-iḥuz" neγ ihuz lhemm"\ndeg ususru (ad sseleγ) "la selleγ neγ selleγ" "ihuz" mačči iḥuz,


Q=14	C=14	SS=0	LS=0	PS=0	DC=0	LC=0	SD=0	BS=1	G0=6	G1=0	G2=0	DLID=ber_Latn	BODY=3141 titles starting with r, of which 1969 main titles and 1172 concordances\nRAMRY/00-ḤQ no. 1 Ḥaḍramitic\nRAMRY/00-ḤQ no. 2 Ḥaḍramitic\nRAMRY/93 no.1 Ḥaḍramitic\nRAMRY/94-Haj no. 2 Ḥaḍramitic\nRAMRY/94-Haj no. 3 Ḥaḍramitic\nRAMRY/94-Haj no. 4 Ḥaḍramitic\nRAMRY/94-Mak no. 1 Ḥaḍramitic\nRaybūn 10 Ḥaḍramitic\nRaybūn 2 Ḥaḍramitic\nRaybūn 3 (Rb I/84 no. 253a-e) Ḥaḍramitic\nRaybūn 5 Ḥaḍramitic\nRaybūn-Ḥaḍrān 1 Ḥaḍramitic\nRaybūn-Ḥaḍrān 10 Ḥaḍramitic\nRaybūn-Ḥaḍrān 103 Ḥaḍramitic\nRaybūn-Ḥaḍrān 104 Ḥaḍramitic\nRaybūn-Ḥaḍrān 105 Ḥaḍramitic\nRaybūn-Ḥaḍrān 106 Ḥaḍramitic\nRaybūn-Ḥaḍrān 107 Ḥaḍramitic


Q=14	C=14	SS=0	LS=0	PS=7	DC=0	LC=0	SD=0	BS=3	G0=11	G1=4	G2=1	DLID=ber_Latn	BODY=Asebter Agejdan — Tazzuri | Le Magazine indépendant Tazzuri\nLezzayer/ Murad BUZUDI : « Ilaq ad neḥrez ayen i ɣ-iḥerzen: Taqbaylit »\nTaẓuri/ Yemmut Hamdi Bennani, taqacuct n uẓwan n umaluf\nAmay Yidir, yeǧǧa-aɣ\nIɣimi deg uxxam mgal virus corona Covid- 19\nAnfafad n KUṚUNA (coronavirus) : Tuddsa tamaḍlant n tazmert (OMS) tefka-d yiwet n tmuli i uheyyi n gel hydro-alcoolique s yiman-ik/m\nYezmer ad nesruḥ tamurt n Leqbayel mebla ma nerbeḥ-d Lezzayer. Ilaq ad neḥrez taqbaylit iwakken ad d-nsellek tamurt n Lezzayer. Tamurt n Leqbayel ilaq ad tesseḥbiber ɣef yiman-is s yiman-is, ur tezmir ara ad teddu…\nTaqacuct n uẓawan n umaluf, acennay amẓawan Hamdi Bennani yemmut ass n uynas (letniyen) netta deg leɛmer-is 77 n tiseggasen, i d-nnan yijufaṛ n twacult-is. Semman-t aneglus amellal almend n yimẓad-is amellal yezgan yid-s, Hamdi…\nAss-a 2 di maggu 2020, TAQVAYLIT, neɣ tamazɣa teɣli-as yiwet seg tgejda-ines. Win itt-yessufeɣan ɣer umaḍal, ɣer leǧnas anda ma llan. S wawal, s cna, s tmedyazt yessasnad taɣerma, tayri, ansayen, tinekkit… Atg Da Yidir,…\nIɣimi deg uxxam d tifrat izeqfen aṭṭan n Corona virus ur yettenfufud ara s waṭas, akk timura tiɣarmin, yuẓen yennernan deg tmussni, fkan-d tasunḍa(ordre) i wegdud bessif ad t-qadren, ger tmura-agi ad awen-d-fkeɣ amedya: Belgique…\nAnfafad n KUṚUNA\nLezzayer/ Tubiret, ifellaḥen n Lesnam ḍeqren lbatata nnsen\nLbaṭaṭa yeccur s yes ubird ameqqran agemmud/ataram iḍelli. D Ifellaḥen n tɣiwant n Lesnam i tt-iḍeqren. Azegzu-ya yella-d s waṭas. Aseggas-a,tella ṣṣaba. Γef aya, segmi wid i yxedmen lbaṭaṭa tikelt-a ur s-ufin ara aqerru ass…\nI tmukent n 500ml n tifrat ilaq-awen ; 417ml n éthanol 96%, 21ml n peroxyde d’hydrogène (eau oxygéné), 7ml n glycérol neɣ glycérine d l’eau distillée. Dayen akk yellan ɣer unessufar (pharmacien). Yiwen ucabcaq( récipient), d…\n23 Dujember 2019\nLezzayer/ Benṣalaḥ deg Sbiṭar n Ɛin Naɛǧa\n19 Yennayer 2020\n17 Meɣres 2020\n19 Meɣres 2020\nLezzayer/ Murad BUZUDI : "Ilaq ad neḥrez ayen i ɣ-iḥerzen: Taqbaylit"\n19 Yunyu 2021\n21 Ctember 2020


Q=5	C=2	SS=0	LS=0	PS=2	DC=2	LC=0	SD=0	BS=5	G0=12	G1=8	G2=7	DLID=ber_Latn	BODY=Amazigh.Pro – Imeẓla n teywalt d tsuqilt ɣer tmaziɣt\nD acu-yaɣ ?\nTIRMISIN, TISUDWIN, ISADUREN ILELLAMEN,...\nTamaziɣt i yimsaduren !\nI wakken a nemyudas ugar.\nTiɣula n tmussni\nTallit tamaynut, tamuɣli ɣer yimal\nAss-a, tamaziɣt tesɛa amur-is deg tsudwin n tmurt. Segmi i tekcem ɣer tmendawt, tettaẓ, yal ass, deg taɣult n usemres.\nImi neẓwaṛ di tmaziɣt akked yiqeddicen yurzen ɣer teywalt s umata, nger-ed ɣer wennar ameẓlu amaynut wumi nefka isem Amazigh.Pro yellan ddaw n tecḍaḍt n NOVENCOM. Aqeddic ur yelli d ayen i d-yennulfan imir-a kan. Seg zik, yakan, i nettili ɣer yidis n termisin wamma n tneggiwin n teywalt i wakken a nefk udem i yiznan-nsent ɣef tugett n yisulal n telɣut.\nI nemmeslay ɣef usnfar-ik\nAsemter d usgazi\nTram ad tessidfem tutlayt tamaziɣt deg teywal-nwen ? Neggar gar yifassen-nwen tarmit-nneɣ i nessemnenni deg wayen-din d aseggas n umahil deg taɣult yersen ɣef usemres agtugrin n yimegziyen d wallalen yerzen ɣer ufares n yiznan d yisulal n teywalt s tmaziɣt.\nAsuffeɣ n yigburen d tiranẓit\nAma mmuggen yigburen-nwen s tmaziɣt neɣ urǧin, nezmer a d-nger iman-nneɣ i wakken a ten-nesseɣti neɣ a ten-nesselhu. Nezmer a ncebbeḥ iḍrisen-nwen neɣ a ten-nesburket si tama n unamek. Si tama nniḍen, imyallen-nneɣ iẓewren di tira, ladɣa tin iwehhan ɣer ussenẓi d udellel, zemren a d-ssalin iḍrisen ara irefden iznan-nwen.\nAmazigh.Pro yeggar-d iman-is deg uḥric n usidef, ladɣa s wudem-is atwilan. S wakka i nessekcam iḍrisen, tugniwin d yigtulɣuyen deg yimahilen-nwen n ussedlef neɣ umḍinen. Amahil n yisedlafen-nneɣ d yimsidifen-nneɣ deg yideggen n Internet, deg yiseɣẓanen d yisnasen d tifin n tifrat akked usnekwu n wallalen iwulmen i usnummed uslis d umiran.\nNezmer a d-nsummed yiwen seg yinemyallen-nneɣ i usiggi d uqbal n timhal-nwen yurzen ɣer usidef n tmaziɣt deg yisulal-nwen. Ad yezg ɣer yidis-nwen umazzag ara wen-d-yefken isemtar yessefken, i wakken ad tawḍem s usenfar-nwen aswir iwulmen.\nAmek i iteddu ukala...\nI wakken a negzu isutren-nwen, negga i lmendad yiwet n tferkit. A n-tafem deg-s ferdisen uliqen i wakken ad a neqqen anermis amenzu.\nAkken kan ara d-neṭṭef tasutert-nwen s umlan i iwatan, a wen-n-nerr tassumert tamadust n watig rnut ɣer-s akuden n usgalu.\nTizemmar i lmendad\nImi ara tettwaqbel tessumert n watig ara n-negg, a nessummed amasay n usenfar ara iḍefren teɣzi n ukala alamma d taggara.\nAseddu n ukala\nTiṭ n umyallen-nneɣ d asnekwu n wallalen n ufares d useddu n imidiwan yeṭṭfen asenfar. Ma yella yessefk, ad d-ilin waktazalen inebdammasen ara tegg yiwet n tseqqamutt talmendadant.\nIgemmuḍen ad ufafen sɣur imussnawen yellan d imendiden n NOVENCOM / Amazigh.Pro.\nƔef wakken yefren umsaɣ tasemselt ara nessedwel igburen n umahil, akken d imsariyen neɣ s usidef-nsen deg usalel.\nImeẓla i tneggiwin n teywalt\nAmazigh.Pro teggar-ed timussniwin-is akked d tzemmar-is lewhi n yimsaduren n teywalt iɣef d-yewwi ad heggint tiririt i yimahilen yemgaraden n yimsaɣen-nnsent ama deg taɣult n tsuqilt wamma d tin n yiznan n udellel s tmaziɣt.\nTamuɣli-nneɣ ters ɣef taččart n tiṭ n tneggiwin deg usidef n tutlayt tamaziɣt deg unnar n tsudwin d umaḍal n termisin…\nAllun n yimsaduren\nIbuddan n Yennayer 2969\nIlmend n useggas amaziɣ amayanut, Yennayer 2969, Amazigh.Pro, yellan d ameẓlu n NOVENCOM, yessaram I weɣref azzayri, i yimaziɣen n umaḍal ɣer yidis n talsa akken ma tella, ibuddan-is ufrinen n usmures d ufara. D tagnitt ideg ara d-nesnefli tibɣas d tesnemmar i wid iqeddcen d wid, meṛṛa, i ibeggsen…\nNOVENCOM yessunẓa ameẓlu-ines Amazigh.Pro\nAmazigh.Pro d yiwen umeẓlu yemmuggen i wakken ad yili ɣer yidis n yimsaduren iran ad ssidfen tutlayt tamaziɣt deg teywalt-nsen, Amazigh.Pro iger-d i wakken ad yeddu i lebɣi i termisin, tisudwin d yisaduren ilellamen.\nIsalan akken ma llan\nTamidwa NOVENCOM / Tizemmar d yimussnawen\nAmazigh.Pro d amidaw n yimendden yellan d imussnawen deg waɣiren n tutlayt, n yidles d tɣerma imaziɣen iɣef i d-yewwi usnerni n tmaziɣt. Tiṭ nneɣ d amsal n tririt i yiḥliǧen yettimɣuren, yal ass ugar, d-yekkan seg usidef n tmaziɣt deg tmendawt d tutlayt taɣelnawt tunṣibt d-yewwin di nnican asnefli ines d usidef afesnan deg yiḥricen iɣef tbedd tmurt. Timidwa nneɣ telli abrid i tmuɣli d-yezgan i lmendad n usmatu d usmetti n tmaziɣt deg taɣulin n teywalt s umata d teywalt tumḍint, ladɣa deg yiḥricen n tkebbaniyin d yimeẓla izayazen.\n© 2020. Amazigh.Pro. Izerfan ttuḥerzen.\n2, aɣalad n watmaten Belḥaǧ, Tizi Wezzu - Lezzayer\nTil.213 (0)541 10 70 88 | Faks : 213 (0)26 20 97 28


Q=1	C=1	SS=0	LS=0	PS=0	DC=0	LC=0	SD=0	BS=10	G0=10	G1=7	G2=2	DLID=ber_Latn	BODY=Évangile selon l'apôtre Matthieu en kabyle - Chapitre 12 - Chretiens kabyles\nAss n westeɛfu\n( Mq 2. 23-28 ; Lq 6. 1-5 )\n1 Yiwet n tikkelt, deg wass n ssebt yellan d ass n westeɛfu*, Sidna Ɛisa izger igran n yirden. Inelmaden-is lluẓen, bdan țekksen-d tigedrin, tețțen-tent.\n2 Ifariziyen* mi ten-walan, nnan i Sidna Ɛisa : Acuɣeṛ inelmaden-ik xeddmen ayen iḥeṛmen deg wass n westeɛfu ?\n3 Meɛna Sidna Ɛisa yerra-yasen : Eɛni ur teɣṛim ara wayen yexdem ugellid Dawed, mi gelluẓ nețța d wid yellan yid-es ?\n4 Mi gekcem ɣer wexxam iqedsen, yečča seg weɣṛum-nni yețțunefken d lweɛda i lmuqedmin yerna yefka seg-s i imdukkal-is !\n5 Eɛni ur teɣṛim ara di tektabt n ccariɛa n Musa* belli lmuqedmin xeddmen ɣas akken d ass n westeɛfu yerna mačči d leḥṛam fell-asen ?\n6 Ihi a wen-d-iniɣ : yella dagi win yugaren axxam iqedsen.\n7 Lemmer tfehmem d acu i d lmeɛna n wawal-agi : D ulawen yesɛan ṛṛeḥma i bɣiɣ mačči d isflawen n lmal ttili ur tḥekkmem ara s lmut ɣef wid ur neḍlim ara !\n8 Axaṭer Mmi-s n bunadem*, d nețța i gḥekmen ɣef wass n westeɛfu.\nWin iwumi yekref ufus\n( Mq 3. 1-6 ; )\n9 Syenna, yerra ɣer yiwen n lǧameɛ,\n10 yella dinna yiwen wergaz iwumi yekref ufus. Ifariziyen steqsan-t nnan-as : Eɛni iḥlel useḥlu deg wass n westeɛfu ? SSteqsan-t akka, iwakken a s-d-afen sebba s wayes ara t-sḍelmen.\n11 Yerra-yasen : Anwa deg-wen yesɛan yiwet n tixsi kan, ma yella teɣli ɣer tesraft deg wass n westeɛfu ur ț-id-issalay ara ? 12 Eɛni tixsi teswa akteṛ n wemdan ? Ihi, yeḥlel a nexdem lxiṛ deg wass n westeɛfu !\n13 Imiren Sidna Ɛisa yenna-yas i wergaz-nni : Sleq-ed afus-ik ! YYeḍleq afus-is, dɣa yuɣal iṣeḥḥa am ufus nniḍen.\n14 Ifariziyen ffɣen, ṛuḥen mcawaṛen wway gar-asen amek ara a s-d-afen sebba s wayes ara t-nɣen.\nAqeddac n Sidi Ṛebbi\n15 Mi gesla bɣan a t-nɣen, Sidna Ɛisa iṛuḥ syenna. Aṭas i geddan yid-es, yesseḥlay imuḍan meṛṛa, 16 iqqaṛ-asen : Ɣuṛ-wat aț-țessufɣem lexbaṛ !\n17 Iwakken ad idṛu wayen yenna nnbi Iceɛya* :\n18 Ataya uqeddac-iw i xtaṛeɣ, win eɛzizen fell-i, deg-s i gella lfeṛḥ-iw. A d-yers Ṛṛuḥ-iw fell-as, ad ibecceṛ lḥeqq i leǧnas.\n19 Ur iskkaray ara ccwal, ur ițɛeggiḍ ara, ur ițḥettim ara iman-is ɣef wiyaḍ.\n20 Ur ițkemmil ara i uɣanim iceqqeqen, ur isnusuy ara taftilt yețmețțaten, alamma yesbedd lḥeqq.\n21 Imiren leǧnas meṛṛa ad ssirmen ɣuṛ-es, fell-as ara țeklen.\nArgaz agugam, aderɣal\n( Mq 3. 22-30 ; Lq 11. 14-23 )\n22 Wwin-d i Sidna Ɛisa yiwen wergaz i gesgugem, i gesderɣel uṛuḥani. Yesseḥla-t, yuɣal wergaz-nni iheddeṛ, yețwali.\n23 Lɣaci meṛṛa wehmen di Sidna Ɛisa qqaṛen : Mačči d wagi i d mmi-s n Sidna Dawed, win akken ara d-yasen ?\n24 Mi sen-slan ifariziyen nnan : Argaz-agi yessufuɣ leǧnun s tezmert n Balzabul iḥekkmen ɣef leǧnun.\n25 Sidna Ɛisa yeẓran ayen i țxemmimen, yenna-yasen : Yal tagelda* anda țnaɣen lɣaci wway gar-asen, aț-țuɣal aț-țenger. YYal taddart neɣ yal axxam i deg țnaɣen imezdaɣ wway gar-asen, ur d-yețɣimi ara.\n26 Ma yella Cciṭan* issufuɣ Cciṭan, atan yebḍa d yiman-is ! Amek ihi ara d-tdum ddewla-s ?\n27 Ma yella nekkini ssufuɣeɣ leǧnun s tezmert n Balzabul, i warraw nwen s wacu i ten ssufuɣen ? Daymi, d arraw-nwen ara kkun-iḥasben !\n28 Meɛna ma yella nekkini s Ṛṛuḥ n Ṛebbi i ssufuɣeɣ leǧnun, ihi tagelda n Ṛebbi* ațan tewweḍ-ed armi d ɣuṛ-wen.\n29 Yiwen ur yezmir ad ikcem ɣer wexxam n wergaz iǧehden iwakken a s-iddem ayla-as ma yella ur t-yuriz ara uqbel, meɛna m’ara t-yarez, imiren ad yizmir ad iddem ayen akk yellan deg wexxam-is.\nWin ireggmen Ṛṛuḥ iqedsen\n( Mq 3. 28-30 ; Lq 12. 10 ; Iɛb 6. 4-8 ; 10. 26-29 )\n30 Win ur nelli ara yid-i, ixulef-iyi ; win ur d-njemmeɛ ara yid-i ițḍeggiɛ !\n31 Daymi i wen-qqaṛeɣ : Mkul ddnub d mkul rregmat zemren ad țwasemmḥen i yemdanen, ma d rregmat ɣef Ṛṛuḥ iqedsen ur țwasemmaḥent ara !\n32 Yal win ara iregmen di Mmi-s n bunadem*, a s-ițwasameḥ, ma d win ara iregmen Ṛṛuḥ iqedsen, ur s-ițwasamaḥ ara ama di lweqt-agi, ama di lweqt i d-iteddun.\n33 Ɛeqlet ttejṛa ɣer lfakya-s : ma telha ttejṛa, a d-tefk lfakya yelhan, ma yella diri-ț, a d-tefk lfakya n diri !\n34 A ccetla n izerman, amek ara d-tinim ayen yelhan ma yella kunwi diri-kkun ? Axaṭer d ayen yellan deg ul i d-ițeffɣen seg imi !\n35 Argaz lɛali yessufuɣ-ed ayen yelhan seg ugerruj yellan deg ul-is ma d amcum yessufuɣ-ed ayen n diri si lexzin n diri yellan deg ul-is !\n36 Aql-i nniɣ-awen-t : ass n lḥisab, ad țțuḥasben yemdanen ɣef yal awal ur nesɛi lmeɛna i d-iffɣen seg yimi-nsen ;\n37 axaṭer ɣef leḥsab n imeslayen-ik ara tețțuḥasbeḍ, d imeslayen-ik ara d-isbeggnen ma d aḥeqqi i telliḍ neɣ d amcum.\nLemtel n Yunes\n( Mq 8. 11-12 ; Lq 11. 29-32 )\n38 Dɣa kra n lɛulama n ccariɛa* akk-d ifariziyen nnan i Sidna Ɛisa : A Sidi, nebɣa a k-nwali txedmeḍ yiwen n lbeṛhan.\n39 Sidna Ɛisa yerra yasen : Lǧil am-agi ijehlen ixedɛen Ṛebbi, yessutur lbeṛhan, ur a sen d-yețțunefkay ara lbeṛhan nniḍen anagar win n nnbi Yunes.\n40 Axaṭer akken yesɛedda nnbi Yunes tlata wussan d tlata wuḍan deg uɛebbuḍ n uḥewtiw ameqqran di lebḥeṛ, akken daɣen ara yesɛeddi Mmi-s n bunadem* tlata wussan d tlata wuḍan zdaxel n wakal.\n41 Ass n lḥisab, imezdaɣ n temdint n Ninebi a d-kkren ɣer yemdanen n lǧil-agi ad ccetkin fell-asen iwakken ad țțuḥasben, axaṭer nutni uɣalen-d ɣer webrid mi slan i ubecceṛ n nnbi Yunes. AA wen-d-iniɣ : atan yella dagi win yugaren nnbi Yunes !\n42 Ass n lḥisab, tagellit n tmurt n Ḥabac a d-tekker ɣer yemdanen n lǧil-agi aț-țeccetki fell-asen iwakken ad țțuḥasben, axaṭer tusa-d seg yixef n ddunit iwakken aț-țsel i tmusni n ugellid Sliman. AAtan nniɣ-awen yella dagi win yugaren agellid Sliman !\nTuɣalin n uṛuḥani\n( Lq 11. 24-26 )\n43 M’ara yețwaqecceɛ uṛuḥani seg yiwen wemdan, ad ițezzi deg imukan yexlan, ad ițqellib anda ara yaf ṛṛaḥa ur yețțaf ara.\n44 Dɣa ad yini : Ad uɣaleɣ ɣer umkan ansi i d-ffɣeɣ ! MMi guɣal ɣer wemdan-nni, ad yaf amkan d ilem, zeddig yerna iseggem.\n45 Imiren ad iṛuḥ a d-yawi sebɛa iṛuḥaniyen nniḍen i gweɛṛen akteṛ-is, ad kecmen ɣer dinna, ad zedɣen. Lḥala n wergaz-nni aț-țenṭaṛ akteṛ n tikkelt tamezwarut. Akka ara tedṛu d lǧil-agi ijehlen.\nYemma-s d watmaten n Sidna Ɛisa\n( Mq 3. 31-35 ; Lq 8. 19-21 )\n46 / 47 Mazal Sidna Ɛisa yețmeslay i lɣaci, mi d-yusa yiwen wergaz yenna-yas : Yemma-k d watmaten-ik atnan di beṛṛa, bɣan a k-ẓren.\n48 Sidna Ɛisa yerra-yas : Anta i d yemma, anwi i d atmaten-iw ?\n49 Iwehha s ufus-is ɣer inelmaden is yenna : D wigi i d yemma d watmaten-iw !\n50 Axaṭer win ixeddmen lebɣi n Baba yellan deg igenwan, d winna i d gma, i d weltma, i d yemma.\nContinue: Chapitre 13


Q=0	C=0	SS=0	LS=0	PS=0	DC=0	LC=0	SD=0	BS=0	G0=36	G1=18	G2=3	DLID=ber_Latn	BODY= Acts 25 Kabyle: NT\nBible > Kabyle: NT > Acts 25\n1Mi ɛeddan tlata wussan segmi yuɣal d lḥakem, Fistus yuli si temdint n Qiṣarya ɣer temdint n Lquds. 2Dɣa lmuqedmin imeqqranen akk-d imeqqranen n wat Isṛail, ccetkan ɣuṛ-es ɣef Bulus. 3Ssutren i Fistus a sen-ixdem lemziya, a sen-d-yawi Bulus ɣer temdint n Lquds, nutni heggan-as-d taxazabit iwakken a t-nɣen deg webrid. 4Lameɛna Fistus yerra-yasen : Bulus ițwaḥbes di Qiṣarya, nekk s yiman-iw qṛib ad uɣaleɣ ɣer dinna. 5Xtiṛet-ed si gar-awen wid ara yeddun yid-i ; ma yella kra n wayen n diri i gexdem wergaz-agi, ad ccetkin fell-as.\n6Fistus isɛedda azal n tmanya neɣ ɛecṛa wussan gar-asen, taggara yuɣal ɣer Qiṣarya. Azekka-nni, iṭṭef amkan ɣef wukersi n ccṛeɛ, iceggeɛ a d-awin Bulus. 7Mi d-yewweḍ Bulus, at Isṛail i d-yusan si temdint n Lquds zzin-as, gren-d fell-as lbaṭel, lameɛna ur zmiren ara a d-tebten wayen i d qqaṛen. 8Bulus iḥudd iman-is yenna : Ur ɛuṣaɣ ccariɛa n wat Isṛail, ur skecmeɣ leḥṛam ɣer lǧameɛ iqedsen, ur xulfeɣ Qayṣer. 9Imi gebɣa ad issefṛeḥ at Isṛail, Fistus yenna i Bulus : Tebɣiḍ aț-țaliḍ ɣer temdint n Lquds iwakken aț-țɛeddiḍ di ccṛeɛ dinna zdat-i ? 10Lameɛna Bulus yenna : Ɣer ccṛeɛ n Qayṣer i beddeɣ, ɣuṛ-es ara țțucaṛɛeɣ. Ur xdimeɣ ula d acemma i gḍuṛṛen at Isṛail, akken teẓriḍ kečč s yiman-ik. 11Ma yella xedmeɣ lbaṭel neɣ ayen yuklalen lmut, ur țțaggadeɣ ara ad mmteɣ. Lameɛna ma yella lecɣal-agi ɣef i d-ccetkan fell-i ur seḥḥan ara, yiwen ur izmir a yi-isellem ger ifassen-nsen. Ad rẓeɣ ccṛeɛ ɣer Qayṣer ! 12Mi gemcawaṛ Fistus nețța ț-țejmaɛt-nni n ccṛeɛ, yenna i Bulus : Tessutreḍ-ed ccṛeɛ n Qayṣer, aț-țețțucarɛeḍ zdat Qayṣer !\n13Mi ɛeddan kra wussan, agellid Aɣribas akk-d weltma-s Birinis, usan-d ɣer Qiṣarya ad sellmen ɣef lḥakem Fistus. 14Imi qqimen dinna kra wussan, Fistus iḥka-yas i ugellid-nni taqsiṭ n Bulus, yenna-yas : Yella yiwen wergaz i geǧǧa Filiks dagi d ameḥbus. 15Mi lliɣ di temdint n Lquds, ccetkan fell-as imeqqranen n lmuqedmin d lɛuqal n wat Isṛail ; ssutren-iyi-d ad ḥekmeɣ fell-as. 16Nniɣ-asen mačči di lɛadda n iṛumaniyen ad ḥekmen ɣef wemdan uqbel a t-semqabalen nețța d wid i d-iccetkan fell-as, iwakken ad yaf abrid amek ara idafeɛ ɣef yiman-is. 17Ihi usan-d ɣer dagi. Ur ɛeṭṭleɣ ara, azekka-nni fkiɣ lameṛ a d-awin argaz-nni iwakken a t-sɛeddiɣ di ccṛeɛ ; 18wid iccetkan fell-as ur d-nnin acemma seg wayen țrajuɣ a t-id-inin. 19Țemjadalen anagar ɣef ddin akk-d yiwen ițusemman Ɛisa. Ɛisa-agi yemmut, meɛna Bulus yeqqaṛ-ed yedder. 20Imi ur ẓriɣ ara acu ara xedmeɣ di temsalt-agi, nniɣ-as i Bulus ma yebɣa ad iṛuḥ ɣer temdint n Lquds iwakken ad ițțucaṛeɛ dinna, 21lameɛna yerẓa ccṛeɛ iwakken ad ițțucaṛeɛ zdat Qayṣer ; dɣa fkiɣ lameṛ a t-ɛassen alamma d ass i deg ara t-ceggɛeɣ ɣer Qayṣer.S 22Agellid Aɣribas yenna i Fistus : Bɣiɣ ula d nekk ad sleɣ i wergaz-agi. Fistus yenna-yas : Azekka a s-tesleḍ !\n23Azekka-nni agellid Aɣribas d weltma-s Birinis usan-d, cebbḥen-d iman-nsen, ṭṭfen amkan deg wexxam n ccṛeɛ nutni d lqebṭanat akk-d imeqqranen n temdint ; lḥakem Fistus yefka lameṛ a d-skecmen Bulus, 24dɣa yenna : Ay agellid Aɣribas akk-d kunwi i gḥedṛen dagi ! Argaz-agi, d win akken i ɣef d-ccetkan wat Isṛail ama di temdint n Lquds ama dagi ; țɛeggiḍen qqaṛen : « ilaq ad immet »! 25Ma d nekk, idheṛ-iyi-d lḥal ur ixdim ula d acemma yuklalen lmut ; imi nețța s yiman-is yerẓa ccṛeɛ ɣer Qayṣer, qebleɣ a s-t-ceggɛeɣ. 26Ur ufiɣ ula d yiwet n sebba iseḥḥan i ɣef ara ketbeɣ fell-as i Qayṣer ; daymi i t-id-sbeddeɣ zdat wen, ula zdat-ek ay agellid Aɣribas, iwakken m'ara t-beḥten ad yili wayen ara ketbeɣ fell-as. 27Axaṭer walaɣ mačči d ṣṣwab ma ceggɛeɣ yiwen umeḥbus ɣer temdint n Ṛuma mbla ma fkiɣ-asen sebba s wayes i d ccetkan fell-as.


Q=10	C=10	SS=0	LS=0	PS=0	DC=0	LC=0	SD=0	BS=1	G0=16	G1=6	G2=2	DLID=ber_Latn	BODY=Ɛaẓẓi sufella n tzemmurt – Kabyles.com\nAccueilKabylophonieƐaẓẓi sufella n tzemmurt\nSin yemddukal leḥḥun akken deg ubrid; mi wḍen ar yiwen umekkan, ufan targa* ɣezzen-tt ixeddamen n webrid, ɣummen-tt s tencirin* iwakken ad ttazgaren fell-asent imessebriden*; amma ad yeɣli ar daxel userfuf* nni welebεḍ. Inteq-d yiwen d amectuḥ deg-sen maḍi* di lqed (akken neqqar d akεur)), inna i wemddakel-is i d-yeddan yid-s :\n– Lukan ad beddeɣ i tlemmas tencirt-agi, jmaεliman ar ttebuḍ d ittnaṣif !\nNetta, ihwa-as kan ihedder; acku iga-t Yillu annect n wemcic. Inetq-d umeddakwel-is irra-yas-id :\n– Ih, am akken-is yenna εaẓẓi i insan sufella n tzemmurt, armi i yuli wass, inna : semmeḥ-iyi a tazemmurt, εattebeɣ-kem !\nLeεani n ddunit :\nA d-uɣaleɣ ar wawal nni amenzu i d-fkiɣ di tedyanin nni iaddan: Tura ilaq ad twalim, deg tudert, ddunit ag d ahil*. Ilaq s bnadem ad yeddu akken ad yeffeɣ ar tafat ines. Ur ilaq ara a nneg am “yiffer i sedduyen waman deg tergan”. Nekkni d imdanen, acku ɣur neɣ allaɣ, u allaɣ agi ilaq aɣ a ten-sseqdec akken ad d-naf tifras i wuguren iɣ yuɣen nekkni s imaziɣen sumata. Ihi, d awala agi: “Ur ttmeslayet ara taɛravt (n ubrid neɣ tin n uɣerbaz). Win yebɣan ad yili, ad yidir gar-aneɣ, yewwi-as-id ad immeslay tutlayt nneɣ. Ifik lawan nni asmi amaziɣ ikennu zzat n waɛrav, acku yeṭṭef aḍabu . Tura Aqvayli anida yella ad yemmeslay d waɛrav s taɛravt, alamma yuḥwaǧ-it, akken ad yeqḍu leslaḥ-ines. Ihi, d wagi i d ahil* nnwen ass-a ! Anida akk iwen-taɛreq, xedmet am nutin. Amedya: Ma nnan-awen-id: “nekni ur nfehhem ara taqvaylit nwen, acku tewɛar !” Kunwi init-asen kifkif : “ula d nekni ur nfehhem ara tagnawit-nwen, tewɛar akken ad ttnelmed ula d nekni !”.\nakεur: nain, petite taille\ndapibus et, sem, fringilla diam ipsum dolor quis, libero pulvinar quis vel,UA-10888605-2


Q=0	C=0	SS=0	LS=0	PS=0	DC=0	LC=0	SD=0	BS=2	G0=3	G1=2	G2=1	DLID=ber_Latn	BODY=Algérie Presse Service - Actualité à la Une Tawakla isallen n Lezzayer - Aḥkam s lḥebs i 9 n yixeddamen n Skikda ɣef tukerḍa\nVous êtes ici : Amugger»TIMETTI»Aḥkam s lḥebs i 9 n yixeddamen n Skikda ɣef tukerḍa\nSKIKDA – Tenṭq-d tnefrut n truẓi n ccṛeɛ n Skikda, ass n letniyen, s lḥebs n gar 4 d 5 n yiseggasen n tkurmut i 9 n yixeddamen iqburen n wasun amguran n Skikda ɣef uddukkel i ussefsed d tukerḍa.\nTamsalt-a tebda-d, ɣef leḥsab n uṛabul n ccṛeɛ, ass n 5 Meɣres 2013, mi yettwaker wesgalef ɣlayen aṭas seg lmexzen n Teṛmist Taɣelnawt n Wemday n Tafilin n Wenfed, yernu tafilin n wenfed ay yettwakren seg-inna yegget fell-asent ussuter. Tafilin-a ttwaɛebbant ɣef sin n yikamyunen.\nTasestant ay tga temsulta taɣedmant d temsetla taɣelnawt tessaweḍ ɣer tifin n sin-nni n yikamyunen ay yettwasqedcen deg tukerḍa-a, yernu ttwassnen daɣ yemdanen ay ten-inehṛen. D aya ay yessawḍen ɣer wekcaf n uẓeḍḍa n ussetti. Ttwasqedcent tkamriwin n tɛessast n wasun-a amguran i lmend n waya.\nTimhal n ussefqed ssawḍent ɣer tuḍḍfa n sin-nni n yimamyunen. Yiwen seg yimetthumen yettwabeẓ yernu d netta ay d-ikecfen dakken ttekkan 8 n yemdanen niḍen deg temsalt-a yernu tafilin-nni n wuzzal ay yettwakren nzant deg Lexḍareyya (Tubiret) d Ldzayer Tamaneɣt.\nAwkil n tegduda yessuter 20 n yiseggasen n tkurmut i wakk wid ay yettekkan deg temsalt-a.\nLu: 22 fois\tDernière modification le mardi, 06 février 2018 14:40\nUgar di taggayt-agi : « Arrac yuḍnen sida : refden lbaḍna ẓẓayen fell-asen Abbaẓ n 95 n yemdanen yettekkan deg temsal tijrimanin yemgerraden »